text:
महाराष्ट्र राज्य बनला का पचास साल पूरा भइला का शुभअवसर पर उत्तर भारतीय विकास परिषद मुंबई का अंधेरी में पानीपत का मैदान में एगो भव्य समारोह करे जा रहल बा जवना में भोजपुरी सिनेमा के सदाबहार सुपर स्टार रविकिशन आ राकांपा के राष्ट्ररीय महासचिव डा॰ डी॰पी॰त्रिपाठी के सम्मानित कइल जाई.
परिषद के संस्थापक अध्यक्ष मंगलेश्वर मुन्ना त्रिपाठी बतवलें कि स्थापना दिवस का पूर्व संध्या पर कविवर मंगेश पाडगोकर भाषा भारती सम्मान के आयोजन कइल गइल बा. एह मौका पर लावणी नृत्य, रंगारंग कार्यक्रम, भोजपुरी, आ हास्य कवि सम्मेलनो होखी. मुख्य अतिथि वस्त्र उद्योग मंत्रो आरिफ खान रहीहें, बाकी अतिथियन में शिवसेना के गजानन कीर्तिकर, भाजपा के नगर अध्यक्ष गोपाल शेट्टी, नवाब मलिज, सांसद संजय दीना पाटिल, दोपहर का सामना के संपादक प्रेम शुक्ला वगैरह उपस्थित रहीहें. समारोह के अध्यक्षता पंडित रामजस उपाध्याय करीहें.
(स्रोत : उदय भगत)
28 total views, 2 views today


c: text/html

text:
लीक से हटि के फिल्म बनाने में यकीन राखे वाला निर्माता जे.पी. सिंह अपना फिलिमन ‘गईल भईंसिया पानी में’ आ ‘पायल’ से सफलता के नया रेकार्ड बनवले रहले. उनुकर तिसरकी फिलिम ‘बजरंग’ प्रदर्शन खातिर तइयार बा. अब जे.पी.सिंह अपना नया फिल्म ‘क्षत्रिय’ के घोषणा कइले बाड़न जवन पूरा तरह से मल्टी स्टारर फिल्म होखी.
गुरुजी फिल्म्स इंटरनेशनल के बैनर तले बनेवाली “क्षत्रिय” अगिला महीना सेट पर जाई. बतावे लायक बा कि निर्माता जे.पी. सिंह के फिल्म ‘बजरंग’ में भोजपुरी सुपर स्टार पवन सिंह आ अक्षरा सिंह के अलावे संजय पांडे, जय सिंह, उमेश सिंह, रमेश दुबे, सीमा सिंह, वैभव राय आ मास्टर वरुण सिंह के मुख्य भूमिका बा. निर्देशक हउवें नंद किशोर महतो. उत्तर प्रदेश आ बिहार के असली लोकेशन पर फिल्मावल एह फिलिम ‘बजरंग’ में एक्शन, रोमांस आ कॉमेडी के जोरदार मसाला बा. फिलिम बनावे में कवनो कोताही नइखे कइल गइल.
( शशिकान्त सिंह के रपट से)

robotstxt: allowed

filter: keep


text:
टेम्स नदी
टेम्स नदी (अंगरेजी: River Thames, /tɛmz/ ( सुनल जाय) TEMZ) इंग्लैंड के एगो प्रमुख नदी हवे आ इंग्लैंड आ यूनाइटेड किंगडम के राजधानी आ दुनिया के एगो सभसे महत्व वाला शहर लंदन एही टेम्स नदी की किनारे बसल बाटे। वर्तमान समय में लंदन शहर के एतना बिस्तार हो चुकल बाटे की अब ई शहर एह नदी की किनारे ना बा बलुक ई नदी अब एह शहर की दक्खिनी हिस्सा से हो के बहे ले।
लंदन की अलावा ऑक्सफोर्ड, रीडिंग, हेनलये आ विंडसर नियर अउरी कई गो प्रसिद्द शहर एह नदी की तीरे बसल बाड़ें।
ई नदी इंग्लैण्ड के सभसे लमहर आ सेवर्न नदी की बाद यूनाइटेड किंगडम के दुसरकी सभसे लमहर नदी ह। एकर कुल लंबाई 236 मील (380 किमी) बाटे। ई तुलनात्मक रूप से देखल जाय त इंग्लैण्ड की सूखा वाला इलाका से गुजरे ले एही से एकर जल निकास के मात्रा अउरी बाकी नदिन की तुलना में कम बाटे।
नदी में 80 से ढेर दीप बाड़ें आ एकरी निचला हिस्सा में एकर पानी समुन्दर से मिल के खारा पानी बन जाल जेवना कारन ई बहुत प्रकार के जीव-जंतु आ बनस्पति के आश्रय दिहले बाटे आ एक ठो प्रमुख बैज्ञानिक रूचि के जगह एकरा लगे बाड़ें जइसे की उत्तरी केंट मार्शेस जेवन 5,449 हेक्टेयर (13,460 एकड़) पर फइलल बाटे।[1]
संदर्भ[संपादन करीं]
- ↑ South Thames Estuary And Marshes SSSI Natural England. पहुँच 28 नवंबर 2015।


text:
‘ई बिहाने-बिहाने मोबाइल ले के का बइठि गइनीं? जाईं, थोरे मटर के चेंवटा उखारि ले आईं। निमोना खाए के मन करता आ गाइ के हरिअरिओ हो जाई।’ फुलेसर के मलिकाइन कहली।
‘तनकी भर रूको। अबहिंए जाता हूँ। तनी फेसबुक पर लिखि लेने दो। आज अंतरास्टी महिला दिवस है’- फुलेसर कहलें।
‘ ई का ह जी?’- मलिकाइन पूछली।
‘आरे एतना त हमहूँ नहीं जानता हूँ त तुमको का बतलाऊँ। सबलोग फेसबुक पर लिख रहे हैं तो हमहूँ कुछ लिख देता हूँ।’-फुलेसर कहलें।
‘ जब जानते नइखीं त समय का हेवान करतानीं? जाईं, जाईं, हऊ ले आईं कि रसोई बनो।’- मलिकाइन कहली।
‘तू बउचट का बउचटे रह गई। तुझको नहीं बुझाएगा। सबेरे- सबेरे कपार खाने लगी। हटो सोझा से।’ फुलेसर डँटलें।
मलिकाइनो के पारा चढ़ि गइल आ लगली हाथ से मोबाइल छिने। छिना झपटी में मोबाइल गिर गइल आ चकनाचूर हो गइल। मोबाइल फूटल देखिके फुलेसर आव देखलें ना ताव, आठ- दस लात हुँमचा दिहलें। मलिकाइन कोना में बइठि के भोंकार पारि के रोवे लगली।
फुलेसर रिसिआइल उठलें आ मटर के चेंवटा उखारे चलि देहलें। साथे- साथे कहतो जासु-‘ हम कह रहा था कि आज अंतरास्टी महिला दिवस है। कुछ लिख लेने दो त नहीं मानी। मन गया नू महिला दिवस?
✍संगीत सुभाष,
मुसहरी, गोपालगंज।


text:
वासुदेव इंटरटेंमेंट आ कलावती इंटरटेंमेंट के बैनर तले बने जात सुपर स्टार गायक/नायक पवन सिंह के फिलिम “मजार-ए-मोहब्बत” के मुहुर्त पिछला दिने मुंबई के चार बंगला, म्हाडा के रूद्राक्ष हॉल में भोजपुरी महानायक कुणाल सिंह के हाथे नारियल तूड़वा के बहुते धूम धाम से मुहुर्त कइल गइल.
एह मौका पर कुणाल सिंह, संजय पंजियार, संतोष, अवधेश मिश्रा, मोनिका बत्रा, बिपिन सिंह, बबलू सिंह, जय तिलक, कन्हैया, किरण यादव, अभिलाषा श्रीवास्तव, प्रिया शर्मा, डी.के. सावंत कुमार सिंह, वकील प्रसाद, गोपाल राय, संजय भूषण पटियाला, मंटू लाल, अलीसा खान, पुष्पा वर्मा, रोजा उस्मानी आ किरन तान्या समेत इंडस्ट्री के खासमखास लोग मौजूद रहल.
निर्देशक मिथिलेश अविनाश बतवलन कि एगो पवित्र मोहब्बत के कहानी ह “मजार-ए-मोहब्बत” एकर शूटिंग 25 अप्रैल 2013 से बिहार के अलग अलग लोकेशन पर कइल जाई. फिलिम में कुल 9 गो गाना रही. मिथिलेश अविनाश के निर्देशन में अबले चार गो फिलिम, अईसन प्यार कहां, तोहार अंखिया दीवाना बना देहले बा, दीया और तूफान, आ जब केहू दिल में समा जाला, रिलीज हो चुकल बाड़ी सँ. आ रानी चटर्जी अभिनीत ‘मेहरारू चांही मिल्की व्हाईट’ अउर “दिल हो गईल कुर्बान” मार्च 2013 में प्रदर्शित कइल जाई.
“मजार-ए-मोहब्बत” के निर्माता संजय कुमार, लेखक धनंजय चौबे, निर्देशक मिथिलेश अविनाश, पटकथा अउर संवाद धनंजय चौबे, गीत जाहिद अख्तर, जावेद अख्तर, संगीत मधुकर आनंद, छायांकन डी. के. शर्मा, नृत्य संतोष सर्वदर्शी, फाईट हीरा यादव के बा. मुख्य कलाकार बाड़ें पवन सिंह, अमित उपाध्याय, कुणाल सिंह, गजेन्द्र चौहान, गुड्डू गौरव, छोटू भारती, बैजू पासवान, मोती चंद पाण्डेय, राजकुमार शाही आ गोपाल राय.
(संजय भूषण पटियाला)
68 total views, 3 views today


text:
नई दिल्ली
देश के राजधानी दिल्ली के प्रदेश सरकार निरनय ले ले बिया कि दिल्ली में अब दिल्ली के बहरी के मरीजन के इलाज ना होई। ई आदेश काल्ह 7 जून के अउवे अउरी 8 जून 2020 से प्रभावी हो गइल।
ई आदेश दिल्ली के राज्य सरकार अउरी प्राइवेट अस्पतालन पऽ लागू होई अउरी केन्द्र सरकार के अस्पतालन में पहिलहीं के नियर दिल्ली में देश भर के मरीजन के इलाज हो सकेला।
एह आदेश के अइला के बाद सोशल मीडिया पऽ दिल्ली के आम आदमी पार्टी के अरविन्द केजरीवाल सरकार के खुब विरोध हो रहल बा। लोग कह रहल बा कि दिल्ली देश के राजधानी हऽ अउरी देश लोकतांत्रिक देश हऽ जेवना के संविधान केहू के देश के केवनो हिस्सा में रहे अधिकार देता। केवनो राज्य सरकार ई अधिकार कइसे छीन सके ले।
Delhi Cabinet has decided to reserve Delhi government hospitals and private hospitals for treatment of Delhi residents, with certain exceptions. The documents mentioned in the order below can be used as proof of residence in Delhi. pic.twitter.com/qpGYPObykm
— CMO Delhi (@CMODelhi) June 7, 2020


text:
राम प्रकाश तिवारी,भोजपुरी समय, छपरा: आज जब चारोें ओर भोजपुरी भाषा के मान सम्मान के पुर्नस्थापना, भोजपुरी भाषा में अश्लील गीतन पर रोक लगावे अऊरी एकर बहिष्कार करे के मुहिम चल रहल बा। अइसन में भोजपुरी भाषा के नवका पीढ़ी में रोपे के संगे-संगे पुरनका आ नयका समय के भोजपुरी के कवि, रचयिता,गीतकार आ कलमकार के मान सम्मान खातिर हरदम प्रयत्नशील रहेवाला मंच अखिल भारतीय भोजपुरी संघ भोजपुरी के महान गीतकार, भोजपुरी गीतन के पहचान पूर्वी के जनक आ स्वतंत्रता सेनानी, समाज सुधारक पंडित महेंनदर मिसिर के नांव पर स्थापित ई-पुस्तकालय के स्थापना पर ऑनलाइन कवि सम्मेलन के आयोजन कइलस।
एह आयोजन के शुरुआत संस्था आ कार्यक्रम के अध्यक्ष वरिष्ठ कवि अजय सिंह”अजनबी” दीया जरा के कइनी। ओहिजा एह आयोजन में बिहार के अलावा गुजरात, दिल्ली, मुंबई आ आसाम में रहेवाला भोजपुरी कवि-कवियत्री लोग ऑडियो के माध्यम से आपन- आपन प्रस्तुति दिहल लोग। एह कवि सम्मेलन में प्रमुख रुप से भोजपुरी के शामिल कवि लोग में भोजपुरी आ हिन्दी के युवा आ मोहब्बत के राजकुमार के नाम से विख्यात कवि गीतकार शैलेन्द्र सरगम, संजय कुमार ओझा, अजय सिंह ‘अजनबी’, बृज मोहन उपाध्याय, दिलीप पैनाली, शैलेन्द्र कुमार साधु , प्रियंका कुमारी , रणंजय सिंह उर्फ खूँटातोड़, बिजेन्द्र कुमार तिवारी उर्फ बिजेंदर बाबू, सुप्रिया प्रीतम, कृष्णा साहनी, डॉ0 रजनी रंजन, सम्राट पंकज, संजय ओझा ‘निपढ़’ बक्सर रहलें।
एह कार्यक्रम के संचालन दिल्ली से संजय कुमार ओझा आ आसाम से व्यंगय के कवि के रुप में प्रसिद्ध वरिष्ठ कवि दिलीप पैणाली अपना चिरपरिचित अंदाज में कइनी। एह आयोजन के सबसे सर्वश्रेष्ठ प्रस्तुतियन में शामिल गीतकार शैलेंद्र सरगम के गीत “एगो बिटिया होखे द पिया” जवना के ऊ बेटी बचाओ- बेटी पढ़ाओ अभियान के समर्थन के रुप में प्रसतुत कइले के सभे श्रोता मुक्तकंठ से प्रशंसा कइलस।
देर रात तक चलल एह आयोजन के समापन के घोषणा आ धन्यवाद ज्ञापन संस्था के अध्यक्ष अजय सिंह अजनबी आ संजय ओझा जी कइनी। अपना संबोधन में इहां लोग मंच के अगिला कार्यक्रम में भोजपुरी के आउर नया आ पुरान कवि-कवियित्री के जोड़े खातिर आपन इच्छा जतावत प्रस्ताव राखल। एह प्रस्ताव के कार्यक्रम में शामिल सभे लोग समर्थन कइल।


text:
भोजपुरी फिल्म ‘प्राण जाई पर वचन न जाई-एक वादा’ एगो रिकार्ड बनावे वाली बा. ई 11-11-11 के बिहार में रिलीज होखी आ एकर प्रीमियर शो 11 नवंबर 2011 के ठीक 11 बजके 11 मिनट पर होखी, भोजपुरी फिल्मिन के प्रेमी दर्शक अपना सुपर स्टार रवि किशन के एह फिल्म में देखीहें. तीन तीन गो अभिनेता अभिनेत्रियन का बीच एह फिल्म में मुख्य भूमिका करेवाला रवि किशन निगेटिव किरदार में बाड़ें. हालांकि इंटरवल का बाद उनुकर भूमिका सकारात्मक हो जाई.
धर्म नगरी काशी का पृष्ठभूमि पर बनल एह फिल्म में सगरी दृश्य बनारसे के बा. लगभग सवा करोड़ लगा के बनल एह फेमिली ड्रामा में ‘साढ़े तीन बजे मुन्नी ज़रूर मिलना’ जइसन मसालेदार आइटमो सांग ना जे फिल्म के रिलीज से पहिलहीं से धूम मचवले बा. मुख्य कलाकार रवि किशन, राजीव दिनकर, निजाम खान, अक्षरा, महक, खुशी सिंह, नीलिमा, जफर खान, विजय बहल, अशोक सेठ, राजेश तोमर, शिवा वर्मा, राजेश सिंह, अरविंद श्रीवास्तव का साथे आइटम गर्ल सपना आ रूबी सिंह बाड़ी.
निर्देशन के.डी. के, छायांकन फिरोज खान के, एक्शन मास्टरी मसूद पटेल के, संगीत राजेश-रजनीश के आ गीत विनय बिहारी के बा. निर्माता महिपालदास गुप्ता के कहना बा कि एह फिल्म के अधिकतर कलाकार बनारस से बाड़े आ एहिजा शूटिंग करावे के मकसद रहे एहिजा के कलाकारन के प्रमोत कइल. निर्माता गु्प्ता के पूरा उमेद बा कि फिल्म के आइटम नंबर से फिलिम के बढ़िया कमाई होखी.
(स्रोत – शशिकान्त सिंह, रंजन सिन्हा)
54 total views, 3 views today


text:
स्वतंत्रता दिवस, गणतंत्र दिवस या देश के अजादी से जुड़ल तिथिन पर जब भी अउर जहां भी तिरंगा फहरावल जाला, राष्ट्रध्वज के सम्मान में राष्ट्रगान ’जन गण मन अधिनायक जय हे…’, राष्ट्रगीत ’वंदे मातरम्. सुफलाम् सुजलाम् मलयजशीतलाम्…’ अउर ध्वजगीत ’विजयी विश्व तिरंगा प्यारा, झंडा ऊंचा रहे हमारा…’ गावल जालन. राष्ट्रगान अउर ध्वजगीत क आपन अनुशासन हौ, एक निश्चित धुन हौ, अउर ओही अनुसार दूनों क प्रस्तुति होला. लेकिन राष्ट्रगीत क एतना धुन बनल हयन कि गिनती करब कठिन हौ. ध्वजगीत खासतौर से तिरंगा बदे लिखल गयल रहल, एह नाते आज बात एही के बारे में होई.
इ बात लगभग लोग जानयलन कि देश क ध्वजगीत श्यामलाल गुप्ता ’पार्षद’ लिखले रहलन. लेकिन ध्वजगीत लिखय के पीछे क कहानी कम लोग जानयलन. इ कहानी बड़ी रोचक अउर रोमांचक हौ. श्यामलाल गुप्ता उत्तर प्रदेश के कानपुर में नरवल कस्बा क निवासी रहलन. पढ़य-लिखय में मेधावी रहलन, कविताई क सउख लड़िकइयय से रहल. घरे क माली हालत ठीक नाहीं रहल, जवने के नाते मिडिल पास कइले के बाद विशारद क डिगरी लेहलन अउर जिला परिषद, नगरपालिका के स्कूलिन में पढ़ावय लगलन. अंगरेजी हुकूमत रहल, त कानून-कायदा भी कठिन रहलन. सरकारी नोकरी करय बदे कम से कम तीन साल क अनुबंध अनिवार्य रहल. गुप्ता के इ शर्त मंजूर नाहीं रहल त नोकरी छोड़ि देहलन. देश प्रेम क भावना पैदाइशी रहल. एही दौरान गणेश शंकर विद्यार्थी से 1921 में भेंट होइ गइल. अखुआयल बीज के खाद, पानी, मट्टी एक साथे मिलि गयल. विद्यार्थी ओह समय कानपुर से ’प्रताप’ अखबार निकालत रहलन. ’प्रताप’ के प्रताप से हर कोई आकर्षित रहल. विद्यार्थी स्वतंत्रता आंदोलन क एक बड़ा नेता बनि गयल रहलन. श्यामलाल गुप्ता उमर में विद्यार्थी से तीन साल छोट रहलन. विद्यार्थी से बहुत प्रभावित रहलन, ओनकरे साथे जुड़ि गइलन, अजादी के आंदोलन में कूदि पड़लन. आठ दइयां जेल गइलन.
सन् 1923 में फतेहपुर जिला कांग्रेस क अधिवेशन रहल. अधिवेशन क सभापति मोतीलाल नेहरू रहलन. लेकिन दूसरे दिना अचानक ओन्हय बंबई जाए के पड़ल. बाकी अधिवेशन विद्यार्थी के सभापतित्व में भयल. ओह समय तक देश क झंडा तिरंगा तय होइ चुकल रहल. लेकिन कवनो झंडागीत नाहीं रहल. विद्यार्थी गुप्ता के काव्य प्रतिभा क मुरीद रहलन. उ ओनसे झंडागीत लिखय बदे कहलन. बात आइल-गइल रहि गइल. कुछ समय बीतल त विद्यार्थी गुप्ता से गीत के बारे में पूछलन. गुप्ता कहलन कि लिखाइ जाई. विद्यार्थी अड़ि गइलन, कहलन कि हर हाल में काल सबेरे तक गीत चाही. गुप्ता अपने मन से कविता करयवाला कवि रहलन. खास विषय पर, समयसीमा के भीतर कविता लिखब कठिन काम रहल. लेकिन विद्यार्थी क आदेश रहल त कागज कलम लेइ के बइठि गइलन. रात नौ बजत बजत कुछ लाइन तइयार भइल. थोड़ समय बाद पूरा गीत बनि गयल. गीत क पहिली लाइन रहल –
राष्ट्र गगन की दिव्य ज्योति राष्ट्रीय पताका नमो नमो.
गीत सुंदर रहल, लेकिन गुप्ता के मन में ठीक से नाहीं बइठल. देश के आम जनता के हिसाब से इ गीत ओतना सही नाहीं रहल. थोड़ा कठिन लगत रहल. गुप्ता परेशान होइ उठलन. दिमागे में जइसे पिरकी मथय लगल. बिस्तर पर लेटलन, लेकिन नींद काहें आवय. करवट बदलत बदलत रात दुइ बजि गयल. अचानक ओनकरे भीतर जइसे नया गीत अंगड़ाई लेवय लगल. उठि के बइठि गइलन. कलम कगजे पर अपने आप चलय लगल. गुप्ता एकरे बारे में खुद कहले हउअन, ’’गीत लिखते समय मुझे यही महसूस होता था कि भारत माता स्वयं बैठकर मुझे एक-एक शब्द लिखा रही हैं.’’ एह तरे ’’विजयी विश्व तिरंगा प्यारा, झंडा ऊंचा रहे हमारा’’ झंडागीत तइयार होइ गयल. गीत पूरा भइले के बाद गुप्ता उछलि पड़लन. अब गीत पर ओन्हय पूरा भरोसा रहल. ओनकरे खुशी क ठेकाना नाहीं रहल.
गुप्ता सबेर होतय गीत लेइ के विद्यार्थी के लग्गे पहुंचलन. विद्यार्थी के भी गीत बहुत पसंद आयल. गुप्ता क बहुत तारीफ कइलन. अब इ गीत पास करय बदे महात्मा गांधी के पास भेजल गयल. महात्मा गांधी के भी गीत पसंद आइ गयल. गीत लंबा रहल त थोड़ा छोटा करय क गांधी सलाह देहलन. 13 अप्रैल, 1924 के जलियांवाला बाग के याद में कानपुर के फूलबाग मैदान आयोजित सभा में हजारन लोगन के मौजूदगी में पहिली बार इ गीत गावल गयल. एकरे बाद 1925 में कांग्रेस के कानपुर अधिवेशन में भी इ झंडागीत गावल गयल. लेकिन अबहीं तक झंडागीत क मान्यता नाहीं मिलल रहल. सन् 1938 में कांग्रेस क अधिवेशन हरिपुरा में भयल. अध्यक्षता नेताजी सुभाषचंद्र बोस करत रहलन. ओही अधिवेशन में सात पद वाले एह गीत के पद संख्या एक, छह अउर सात में थोड़ा सुधार कइके झंडागीत के रूप में मान्यता देइ देहल गइल. अधिवेशन में मौजूद पांच हजार लोग एक सुर में झंडागीत गइले रहलन. झंडागीत से जवाहरलाल नेहरू एतना प्रभावित रहलन कि उ कहलन, ’’भले ही लोग पार्षदजी को नहीं जानते होंगे, परंतु समूचा देश राष्ट्रध्वज पर लिखे उनके गीत से परिचित है.’’
(सरोज कुमार स्वतंत्र पत्रकार हैं, आलेख में लिखे विचार उनके निजी हैं.)
ब्रेकिंग न्यूज़ हिंदी में सबसे पहले पढ़ें News18 हिंदी| आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी|
Tags: 75th Independence Day, Article in Bhojpuri, Bhojpuri


text:
भोजपुरी कविता प जब बात होई त भोजपुर के भोजपुरी कविता प जरूर बात होई भा होखे के चाहीं। भोजपुर के जमीन भोजपुरी कविता खातिर काफी उपज के जमीन ह। भोजपुर के भोजपुरी कविता के एगो महत्वपूर्ण पक्ष ह ओकर जनधर्मी मिजाज। सत्ता से असहमति आ जन आ जन आंदोलन से सीधा संवाद। रमाकांत द्विवेदी रमता, विजेंद्र अनिल, दुर्गेंद्र अकारी एही जमीन के खास कवि हवें। कृष्ण कुमार निर्मोही के नांव भी एह जमीन से जुड़ल बा। एह बीचे जितेंद्र कुमार के भी कविता सोसल मीडिया प लगातार पढ़े के…Read More
Tag: डॉ बलभद्र
मय सिवान के चोली-चूनर धानी लेके
ए. बी.हॉस्टल, कमच्छा, वाराणसी में रहत समय अकसरहां सांझ के कवनो ना कवनो टॉपिक प चरचा छिड़िए जात रहे। सारंग भाई (स्व. सुरेंद्र कुमार सारंग) एह चरचा के सूत्रधार होत रहलें। एही तरे एक दिन चरचा होये लागल भोजपुरी के कवि जगदीश पंथी के एगो गीत प। ऊ गीत रहे- ‘रुनुक झुनुक बाजे पायल तोहरे पंउवा/ बड़ा नीक लागे ननद तोहरे गंउवा।’ सारंग भाई ऊ गीत सुनवलें आ ओकर तारीफ कइलें। सारंग खुद बढ़िया गीत लिखत रहलें। जगदीश पंथी के नांव पहिल बेर हम ओहिजे सुनलें रहीं। गीत में गांव…Read More
धनवा-मुलुक जनि बिआह हो रामा
भोजपुरी कविता में महिला कवि लोग के उपस्थिति आ ओह लोग के कविता पर विचार, आज के तारीख में एगो गंभीर आ चुनौतीपूर्ण काम बा। एह पर अब टाल-मटोल वाला रवैया ठीक ना मानल जाई। भोजपुरी के लोकगीत वाला पक्ष हमरा नजर में जरूर बा। लोकगीत के अधिकांश महिला लोग के रचना ह, भले केहू के नांव ओह में होखे भा ना होखे। एहिजा लोकगीतन के चरचा हमार मकसद नइखे। भोजपुरी कविता के जवन उपलब्ध भा अनुपलब्ध बिखरल इतिहास बा, ओह के गहन-गंभीर अध्ययन के जरिए ही एह विषय प…Read More
खेलगीत के तर्ज प
‘तीन तलक्का’ नवगीत ओम धीरज जी के भोजपुरी गीत-संग्रह ‘रेता पड़ल हिया में’ में संकलित बा। ओम जी हिंदी आ भोजपुरी में गीत लेखन में सक्रिय बाड़न। ऊ उत्तर प्रदेश शासन के वरिष्ठ पीसीएस अधिकारी रहलें। सेवामुक्त होके बनारस में रह रहल बाड़न। बचपन के खेलगीत ‘ओक्का बोक्का तीन तड़ोका’ के तर्ज प रचल एह गीत में ऊ का कहल चाहत बाड़न, बूझे के जरूरत बा। ध्यान देवे के बात बा कि एह में तीन गो खेलगीत बा। शुरू में ‘ओक्का-बोक्का’ बा आ आखिर में ‘अक्कड- बक्कड़’। बीच में दोसर…Read More
धुआंला ना जेकर चुहानी ए बाबू
आसिफ रोहतासवी के नांव भोजपुरी गजल लिखे वाला ओह लोग में शामिल बा, जे गजल के व्याकरण के भी खूब जानकार बा। उनकर रचनाशीलता के पूरा निचोड़ गजल ह, खास क के भोजपुरी गजल। खाली भाषा से ही ना, पूरा मन मिजाज से ऊ भोजपुरी के गजलकार हवें। भोजपुरी के लोकधर्मी गजलकार कहे में हमरा कवनो उलझन नइखे। काहे कि उनकर गजल जवना चीज से बनल बा, जवना दरब से (ई शब्द हम अपना बाबा से सुनले रहीं। ऊ पइसा- कउड़ी के अर्थ में प्रयोग करत रहलें। इहां द्रव्य के…Read More
मामा के सपना, उनकर सुख आ बिछोह
जितेंद्र कुमार हिंदी आ भोजपुरी दूनो भाषा में कविता, कहानी, समीक्षा आ संस्मरण लिखेलन। जितेंद्र कुमार के हिंदी आ भोजपुरी के कुछ किताबो छपल बा, जेकर चर्चा लोग करत रहेला। जितेंद्र जी के भोजपुरी कहानी के एगो किताब ह ‘गुलाब के कांट’। ओह में एगो कहानी बा ‘कलिकाल’। ‘कलिकाल’ के बारे में लोक में अनेक रकम के बात चलत रहेला। कुछ लोग ‘कलयुग’ कहेला। कुछ लोग ‘कलऊ’ कहेला। जब नीति-अनीति के बात होला, झगड़ा के, झंझट के, भाई-भाई के बीच विभेद के, रसम-रेवाज के टुटला के, त लोग कहेला कि…Read More
मोथा आ मूंज के जिद आ धार के गजल
भोजपुरी के कवि शशि प्रेमदेव के दूगो गजल भोजपुरी के पत्रिका ‘पाती’ के अलग अलग अंक में जब पढ़लीं त ई महसूस भइल कि एह कवि के ठीक से पढ़े के चाहीं। ई कवि आज के समय के कटु सत्य के अपना गीत- गजल के विषय बना रहल बा। ऊ समय के सांच के कहे में नइखे हिचकत। सांच कहल आज कतना कठिन भ गइल बा, ई हमनी के बूझ- समुझ रहल बानी जा। हमनी के जाने के चाहीं कि हर थाना में चकुदार (चौकीदार) होलें। उनकर काम रहत रहे…Read More
टिकुरी से बहावल अंखिए बर रहल बा
रामजियावन दास बावला के एगो गीत राह चलते इयाद आवेला आ मन ओह गीत के गुनगुनाए लागेला। ऊ गीत ह -” हरियर बनवा कटाला हो कुछ कहलो ना जाला।” आगे के लाइन ह -” दिनवा अजब चनराला हो, कुछ कहलो ना जाला। ” हरियर बन के कटाइल एगो मामिला बा जवन रोज देखे में आवत बा। रोज हरियर गांछ -बिरिछ विकास के नांव प कटा रहल बा। बन उजड़ रहल बा। जंगल प माफिया आ कॉरपोरेट जगत के दबाव बढ़त जा रहल बा। ई सब हो रहल बा आ बावला…Read More
बावला: एगो किसान कवि
रामजियावन दास बावला भोजपुरी के एगो कवि, पुरनकी पीढ़ी के. इनका के जाने वाला जादेतर लोग भक्त-कवि मानेला, राम कथा से जुडल कवितन के चर्चा करेला. बात सहियो लागत बा. कतने कुल्हि प्रसंग बा इनका कविता में जवन कुछ त तुलसी-वाल्मीकि से मेल खाला आ कुछ एक दम इनकर आपन कल्पना के उपज ह. मेल खाए वाला प्रसंगों जवन बा तवन खाली घटना के आधार पर मेल खाला, ओहकर प्रस्तुति एक दम नया बा. आ मिलतो बा त कुछे-कुछ. भोजपुरी में उपजीव्य काव्य के परंपरा देखे में आ रहल बा.…Read More


text:
(पाती के अंक 62-63 (जनवरी 2012 अंक) से – 10वी प्रस्तुति)
– गंगा प्रसाद अरुण
नानी हो,
बहुते इयाद आवेला तोहार
खास करके तब
जबकि पापा-मम्मी दूनो लोग
चलि जाला अपना-अपना आफिस-स्कूल
बन कइके हमनी के ताला में.
जानेलू, घर में कबो-कबो
आ जालें स नेउर-बिलाई
आ डेरा जाइले हमनी दूनो बहिन-भाई
दादी घरे रहिती त ना नूँ होइत अइसन !
नानी हो,
बड़ी मानेले रिंकिया के, ओकर दादी
सँच के राखेले ओकरा खातिर
मर-मिठाई, पाहुर-परसादी
खूबे प्यार करेले, साज-सिंगार करेले
गोड़ रंगेले, पाउडर-बिन्दी लगा देले
आ सजा देले ओकरा के गुड़िया अइसन
जइसे तू करत रहलू हमरा के.
परेशान हो जाले ओकरा बर-बेरामी में
काढ़ा-दवाई देबेले, खिआवेले-पिआवेले
आँचर ओढ़ावेले, गोदी में छिपावेले
कहानी सुनावेले तोहरे अइसन –
नानी हो,
तोहरे एकबाल से त हमनी के
सकलीं निहार ई संसार
खटपरू मम्मी के तूही त बनलू सहारा
महीनवन कइलू ओकर देखभल
दवा-बीरो, धेआन
तबे त बाँचल ओकर परान
आ देख पवलीं हमनी तोहरे कोरा
एह दुनिया के अँजोरा !
नानी हो,
बतावेलन पापा कि ना रहती तोहार नानी
त भइयो एह दुनिया में ना आइत
दादी-फुआ त बस देखत रहली
मम्मी के घरसे बहरिआवे के घरी-साइत !
का दो बाँझ हीयऽ, संतान से घर का सजाई
पापा के दोसर बिआह कर दिआई
बाकिर, तू कुल्हि सम्हार लिहलू
अशक्त-अलचार मम्मी के सेवा से
आ हमनी के जिनिगी के जतन-हुलास से
तूं ही त बचवलू हमनी के
दियरी के टेम्ही अस काल के बतास से !
नानी हो,
दादी के गुन का गाईं
कुछो सुख त ना जनलीं जा बहिन-भई
ऊ जइसे बिसमाध जाली हमनी के देखते
आ लागल रहेली खाली फूए के संतान सँवारे में
सँवारे से जादे बिगाड़े में !
टाँफी-बिस्कुट-लकठो-चना-चबेना
चुपे चोरी थम्हा देली अपना नाती-नातिन के
आ ताकते रह जालीं जा हमनी पोता-पोती
जइसे हमनी के कुछ हइये नइखीं उनका नजर में !
काल्हुए ओह कुल्हिन के नहववलीं-धोअवली
चानी पर चुरूआ भर चमेली के तेल चँपली
कपड़ा-लाता कचरली
आ छिनिया देली हमार एगो चड्डी !
नानी हो,
खोजत रहीला हम अपना दादी में
तोहरे अइसन नेह-छोह, माया-छाया
तबे नू भइया बोलत रहे एक दिन नाना से –
– ”नानाजी, नानाजी, हमार दादी मू गइल“
का फरक परत बा अइसन दादी के
भइल, ना भइल ?
नानी हो,
ना करत रहे तोहरा पास से आवे कें मन
बाकिर, आवे के परल मम्मी के साथ मजबूरन
लोगन के टोका-टोकी से –
– ”कहवाँ पढ़ेलू ?“- ”कब नाँव लिखाइल ?“
– ”ना पढ़बू त का बकरी चरइबू ?“ हम का कहीं ?
अइसे अपना उमिर के कवनो बच्चा से
कुछ जादहीं सिखले-जनले बानीं
रंग-अच्छर ज्ञान, गीत, कविता-कहानी.
नानी हो,
अबहीं हमार उमिरे का बा ?
तबो हम पढ़ब, खूब पढ़ब, आगे बढ़ब !
बाकिर, जब दादी बनब त अपना पोता-पोती के
प्यार करब, प्यार करे सिखाइब खूब जानब-मानब
‘हमरा दादी अस कोई के दादी जनि होखे’
भगवान से बस इहे मनाइब-गोहराइब !
पिछला कई बेर से भोजपुरी दिशा बोध के पत्रिका “पाती” के पूरा के पूरा अंक अँजोरिया पर् दिहल जात रहल बा. अबकी एह पत्रिका के जनवरी 2012 वाला अंक के सामग्री सीधे अँजोरिया पर दिहल जा रहल बा जेहसे कि अधिका से अधिका पाठक तक ई पहुँच पावे. पीडीएफ फाइल एक त बहुते बड़ हो जाला आ कई पाठक ओकरा के डाउनलोड ना करसु. आशा बा जे ई बदलाव रउरा सभे के नीक लागी.
पाती के संपर्क सूत्र
द्वारा डा॰ अशोक द्विवेदी
टैगोर नगर, सिविल लाइन्स बलिया – 277001
फोन – 08004375093
ashok.dvivedi@rediffmail.com
63 total views, 4 views today


text:
नई दिल्ली
पिछिला 24 घंटा में 17 जून रात ले दिल्ली में कोरोना वायरस संक्रमण के अबले के सभसे बेसी सभसे बेसी 2,414 केस बढ़ल बा। एह केसन के बढ़ला के बाद दिल्ली में कोरोना वायरस संक्रमण के कुल्ह 47,102 केस हो गइल बा।
आज दिल्ली में कुल्ह 27,741 केस एक्टिव बा अउरी अबले 17,457 लोग डिस्चार्ज हो गइल बा। बाकिर पिछिला 24 घंटा में 16 जून रात ले दिल्ली में 67 मरीजन के मृत्यु भइला के बाद कोरोना वायरस के संक्रमण से मरे वाला लोगन के संख्या बढ़ि के 1,904 हो गइल बा।
दिल्ली में कोरोना वायरस संक्रमण के अबले खाली 3,12,576 टेस्ट भइल बा।


text: यदि साचों में हमनी के भोजपुरी भा अपनी मातृभाखा के ले के गंभीर बानी जा तऽ हमनी के सोशल मीडिया में भोजपुरी में भले लिखीं जा चाहें ना बाकिर हमनी अपना घर के लइकन से भोजपुरी में बतियावे के चाहीं। बदलल समाज बेवस्था में सरकार के बहुत बरियार जोगदान बा बाकिर सगरी दोख सरकार पऽ डालि दिहला से हमनी के जिम्मेदारी खत्म ना हो जाई। जदि लोग एह बेरा ना चेताई तऽ दोसर भाखा जल्दिए मातृभाखा बनि जइहन सऽ अउरी हमनी के देखते रहि जाइब जा। जदि संभव होखे तऽ हमनी के इवेंड मोड से बहरी निकसि के अपनी मातृभाखा (संस्कृति आ अथाह ज्ञान) के एक पीढ़ी से दूसरी पीढ़ी ले प्राकृतिक तरीका से हस्तांतरित करीं जा।Read More


text:
केसर के पौधा
केसर के पौधा (अंगरेजी: saffron crocus; बैज्ञा. नाँव: crocus sativus, क्रोकस सैटाइवस) एक किसिम के फूलदार पौधा हवे जेकरा के केसर मसाला खातिर जानल जाला। बैज्ञानिक बर्गीकरण में ई पौधा इरिडीसियाई परिवार के क्रोकस बंस में आवे ला। एकर खेती, मसाला खातिर ईरान, यूनान, मेसिडोनिया नियर देसन में होखे ला; भारत में ई काश्मीर राज्य में उपजावल जाला। एकरा से निकले वाला मसाला केसर के रेशा वजन के हिसाब से दुनियाँ के सभसे महँग मसाला सभ में आवे ला।
संदर्भ[संपादन करीं]
- ↑ "The Plant List: A Working List of All Plant Species". Retrieved 23 April 2015.


text:
नई दिल्ली : आजु 15 नवम्बर 2016 के भोजपुरी भाषा मान्यता आंदोलन (भोजपुरी जन जागरण अभियान) के बैनर से भोजपुरी भाषा के भारतीय संविधान में शामिल करावे के मांग लेके संगठन के राष्ट्रीय अध्यक्ष संतोष पटेल के नेतृत्व में दिल्ली के जंतर मंतर पर एक दिन के धरना दीहल गइल।
धरना के अध्यक्षता बिहार विश्वविद्यालय के भोजपुरी विभागाध्यक्ष डा० जयकान्त सिंह ‘जय’ कइनी आ एह धरना में देश भर से आइल भोजपुरी प्रेमी शामिल भइले।
पचीस करोड़ लोग के भाषा भोजपुरी भाषा महज बिहार, यूपी, झारखंड, छतीसगढ़ वगैरह राज्यन का साथे भारत के बाहरो लगभग चौदह देशन मे बोलल जाले। एह बेंवतगर भाषा के मारीशस अउर नेपाल में दरजा मिलल बा बाकि अपने देश भारत में मान्यता पावे ला ई आजुले तिकवत बिया।
भोजपुरी भाषा मान्यता आंदोलन (भोजपुरी जन जागरण अभियान) देश भर में भोजपुरी भाषा आ साहित्य के बढ़न्ती में आ एकर वास्तविक पहचान लोग ले चहुँपावे के काम में लागल बा। साथ ही भोजपुरी भाषा के भारत के संविधान के आठवीं अनुसूची में शामिल करावे ला लगातार जागरुकता अभियान अउर धरना प्रदर्शन करत राहुल। अबले दिल्ली के जंतर मंतर पर चार बार धरना दिया चुकल बा। आजु के धरना पाँचवाँ धरना रहुवे।
एह धरना में देश भर से भोजपुरी प्रेमी, कवि साहित्यकार, लेखक, अभिनेता, लोकगायक/गायिका, विद्यार्थी आ बुद्धिजीवी शामिल भइले आ आपन आवाज बुलन्द कइले। धरना में बिहार से महामंत्री अभिषेक भोजपुरिया, विश्वनाथ शर्मा, मुजफ्फरपुर से डा० जयकान्त सिंह जय, सिवान से कृष्ण कुमार सिंह, झारखंड से राजेश भोजपुरिया, चम्पारण से तैयब हसन ताज, आरा से फिल्म अभिनेता सत्यकाम आनन्द, ओ पी पाण्डेय, गाजियाबाद यूपी से जे पी द्विवेदी, प्रकाश पटेल जी, दिल्ली से रंग श्री के हेड रंगकर्मी महेन्द्र प्रसाद सिंह, प्रमेन्द्र सिंह, लालबिहारी लाल जी, डा० मनोज कुमार सिंह, धनन्जय सिंह, देवेन्द्र कुमार, रंगकर्मी संजय ऋतुराज, अभिषेक कुमार, राजीव रंजन राय, दीपक ज्योति, उपासना समय के सम्पादक पी एन श्रीवास्तव, आकाश न्यूज से बी आर मौर्या, छात्र संसद के संपादक रितु श्रीवास्तव वगैरह लोग आपन बात राखल।
जनजागरण अभियान आजु प्रधानमंत्री कार्यालय अउर गृह मंत्री कार्यालय के एह बाबत एगो ज्ञापनो सँउपलसी।
18 total views, 1 views today


text:
लखनऊ,25 मार्च (वार्ता). मुख्यमंत्री योगी आदित्यनाथ आजु रामनवमी के मौका पर गोरखपुरवासियन के स्पाइस जेट के नया विमान सेवा के झण्डी देखाके तोहफा दिहनी.
गोरखपुर एयरपोर्ट पर आयोजित कार्यक्रम में महाराज जी एकर पहिला उड़ान के हरियर झण्डी देखा के रवाना करवनी. एह मौका पर प्रदेश के नागरिक उड्डयन मंत्री नन्द गोपाल गुप्ता ’’नन्दी’’, आ महापौर सीताराम जायसवाल समेत जिला प्रशासन के वरिष्ठ अधिकारी आ एयरपोर्ट के अधिकारीगण उपस्थित रहलें.
जाल जाईं कि अंतर्राष्ट्रीय स्तर पर आवागमन का हिसाब से गोरखपुर खातिर ई बहुते खास बाति बा. स्पाइस जेट (सिटिंग कैपेसिटी 72) एटीआर का जगहा अब स्पाइस जेट बोइंग 186 यात्रियन के क्षमता वाला विमान गोरखपुर से दिल्ली के उड़ान भरल करी. गोरखपुर से दिल्ली के दूरी 80 मिनट में तय करेवाला एह हवाई सेवा के किराया महज 2,999 रुपिया होखी.
एह सुविधा का चलते अब आमो आदमी गोरखपुर से दिल्ली का बीच हवाई यात्रा कर सकीहें. एही चलते आजु के पहिला उड़ान यात्रियन से पूरा भरल रहुवे.
12 total views, 1 views today


text:
विकिपीडिया:स्वागत
आप विकिपीडिया से जुड़ल चाहत बानी आ एह वर्चुअल समाज के हिस्सा बनल चाहत बानी ई जान के हमनी के बहुत खुसी बा।
भोजपुरी विकिपीडिया पर एह समय कुल 30,044 रजिस्टर्ड सदस्य बा लोग आ आशा बा कि आपो के एह समाज के हिस्सा बने में नीक लागी आ आप इहाँ भागीदारी क के आनंद लेइब।
नीचे दिहल कड़ी सभ पढ़ के आपके इहाँ से जुड़े में आसानी होखी:
- विकिपीडिया का हवे? • का ना हवे?
- विकिपीडिया के मूल नीति का हवे?
- विकिपीडिया तटस्थ नज़रिया से लिखल जाला।
- विकिपीडिया पर प्रमाण के साथ लिखल जाला।
का आप ई जानल चाहत बानी कि आप इहाँ योगदान कइसे कर सकत बानी?
या फिर विकिपीडियन लोग के समाज मुख्यपन्ना देख के जानीं कि संपादक लोग कइसे आपस में मिल के काम करे ला; आप एकर हिस्सा कइसे बन सकत बानी।


text:
संगीत
संगीत एक तरह का कला हवे जेवन सुने में नीक लागे वाली आवाज की उतार-चढ़ाव आ विराम की माध्यम से सुनेवाला की मन में आनंद पैदा करे ला। मनुष्य अपनी कंठ से संगीतमय आवाज निकाल सकेला, तरह तरह की बाजा के बजा के संगीत पैदा क सकेला आ एही सुर ताल की लहरी पर आपन अंग हिलाडुला के नाच भी सकेला। एही से गावल, बजावल, आ नाचल तीनों चीजु के संगीत कहल जाला।
एकर दू गो बिभाजन कइल जाला शास्त्रीय संगीत आ सुगम संगीत। लोक संगीत, जेवन आम गँवई जनता क संगीत हवे ओके कुछ लोग सुगम संगीत क हिस्सा मानेला आ कुच्छ लोग अलगे एगो परकार की रूप में मानेला।
अलग-अलग जगह की लोकगीत आ लोकसंगीत में ओ जगह की संस्कृति क बिसेसता झलकेला।
इतिहास[संपादन करीं]
भारत में संगीत क उत्पत्ति साक्षात् भगवान शंकर जी से भइल मानल जाला।


text:
लखनऊ
लखनऊ भारत के सर्वाधिक आबादी वाला राज्य उत्तर प्रदेश के राजधानी बा। लखनऊ शहर अपनी खास नज़ाकत अउर तहजीब वाली बहुसांस्कृतिक खूबी, दशहरी आम के आ चिकन के काम के खातिर जानल जाला। ए शहर में, लखनऊ जिला और लखनऊ मंडल क प्रशासनिक मुख्यालय भी बा। लखनऊ शहर आपन खास नज़ाकत और तहजीब वाली बहुसांस्कृतिक खूबी, दशहरी आम के बाग़ तथा चिकन की कढ़ाई की काम खातिर जानल जाला।[5] 2011 मे एकर जनसंख्या 28,15,601, तथा साक्षरता दर 84.72% रहे। भारत सरकार की 2001 की जनगणना, सामाजिक आर्थिक सूचकांक और बुनियादी सुविधा सूचकांक संबंधी आंकड़न की अनुसार, लखनऊ जिला अल्पसंख्यकन की घनी आबादी वाला जिला ह। कानपुर की बाद इ शहर उत्तर-प्रदेश का सबसे बड़ शहरी क्षेत्र ह। शहर की बीच से गोमती नदी बहेले, जवन की लखनऊ की संस्कृति क हिस्सा ह।[6]
लखनऊ ओ क्ष्रेत्र मे स्थित बा जेके ऐतिहासिक रूप से अवध क्षेत्र की नांव से जानल जाला। लखनऊ हमेशा से एगो बहुसांस्कृतिक शहर रहल बा। एइजा की शिया नवाबन द्वारा शिष्टाचार, खूबसूरत उद्यान, कविता, संगीत और बढ़िया व्यंजन के हमेशा संरक्षण दिहल गइल। लखनऊ के नवाबन की शहर की रूप में भी जानल जाला। एके पूर्व क स्वर्ण नगर के रूप में भी जानल जाला। आज क लखनऊ एगो जीवंत शहर ह जेमे आर्थिक विकास लउकेला और इ भारत की तेजी से बढे वाला गैर-महानगरन की शीर्ष पंद्रह में से एगो ह। इ हिंदी साहित्य की केंद्रन में से एगो ह। एइजा अधिकांश लोग हिन्दी बोले ला लो। एइजा की हिन्दी में लखनवी अंदाज़ बा, जवन की विश्वप्रसिद्ध बा। ऐतिहासिक रूप से, अवध क राजधानी दिल्ली सल्तनत द्वारा नियंत्रित होखे, जवन की ओ समय मुगल शासन की अधीन रहे।[7] एके बाद में अवध की नवाबन के स्थानांतरित क दिहल गइल।
संदर्भ[संपादन करीं]
- ↑ "Lucknow Municipal Corporation Demographics". Census of India. Retrieved 3 जून 2016.
- ↑ "Cities having population 1 lakh and above, Census 2011" (PDF). The Registrar General & Census Commissioner, India. Retrieved 25 जून 2014.
- ↑ "Lucknow Urban Region". Census2011 India. p. 2. Retrieved 7 फरवरी 2017.
- ↑ "Lucknow Pin Code list, Population density ,literacy rate and total Area with census 2011 details". Retrieved 24 July 2014.
- ↑ "Lucknow gets bigger by 380 sq km in 10 yrs". The Timesofindia.
- ↑ "Lucknow directory of service". Lucknow Online.
- ↑ "Lucknow: The City of Tehzeeb (culture)". Maharajas Express India.


text:
– नूरैन अंसारी
नंबर कौनो भी मेहमान के आवेला उनका बाद जी.
अतिथि में सबसे श्रेष्ट मानल जालेन दामाद जी.
पाहून जब कबो जालेन अपना ससुराल में.
घर के सब केहू लग जाला उनका देखभाल में.
पकवान बने ला उहे जवन होला सबसे ख़ास.
होखे ना तनको कमी सबकर रहेला इ प्रयास.
काहे की, सुहाग बेटी के उनके से होला आबाद जी.
अतिथि में सबसे श्रेष्ट मानल जालेन दामाद जी.
लोग देला अपना दामाद के खुबे खर-खरिहानी.
की ससुराल में बेटी के ना होखे कौनो परेशानी.
बेटी-दामाद के नाम से ही मन में स्नेह जागेला.
रूठल गईल दामाद के भगवान के रूठल लागेला.
सौप देला जेकरा हाथ में माई-बाप आपन औलाद जी.
अतिथि में सबसे श्रेष्ट मानल जालेन दामाद जी.
37 total views, 4 views today


text:
साल 1988 में रिलीज दिवंगत अभिनेत्री स्मिता पाटिल क फिल्म ‘वारिस’ का ज़रिए नायिका रेखा अपना साथी कलाकार स्मिता पाटिल के नायाब श्रद्धांजलि दिहले रही. ‘वारिस’ में स्मिता पाटिल के मौत का बाद उनकर डबिंग रेखा कइले रही. वइसने इतिहास हाल में फेर दोहरावल गइल. भोजपुरी सिनेमा के दिवंगत नायिका रूबी सिंह के अधूरा छूटल फिलिम ‘रंग दे प्यार के रंग में’ खातिर रिंकू घोष अपना आवाज़ में रूबी सिंह के डबिंग कइली.
रिंकू घोष कहली कि आजुओ ई बात उनुका के झकझोर देला कि रूबी सिंह अब नइखी. मन अबहियों एह बात के माने के तईयार नइखे होखत. ‘रंग दे प्यार के रंग में’ के निर्देशक अरविंद चौबे कहलन कि ऊ चाहत रहलन कि रूबी सिंह के एगो बेहतरीन आवाज़ मिले. सभकर राय बनल कि रिंकू घोष से डब करावल जाव. चिंता रहल कि पता ना रिंकू एहला तइयार होखीहन कि ना. आखिर में निर्माता राम जनम जायसवाल आपन परेशानी फिल्म के खलनायक संजय पांडे के बतवलन. संजय पांडे तब रिंकू घोष से बतियवलन त रिंकू घोष तुरते तइयार हो गइली.
रिंकू घोष के कहना बा कि अगर रूबी के आवाज़ कवनो डबर डब कराइत त ई रूबी के सही श्रद्धांजलि ना होखीत. अइसन केहू का साथ हो सकेला. फेर रिंकू घोष भावुक हो के कहली कि अगर कबो उनुका साथ अइसन हो जाव त ऊ त इहे चहीहें कि कवनो नायिका उनुका ला डब करावे.
एह फिल्म में पवन सिंह, विराज भट्ट, मोनालिसा, रूबी सिंह आ संजय पांडे के मुख्य भूमिका बा. एह फिल्म के पूरा डबिंग रिंकू घोष कइली आ एह काम के एक पइसा ना लिहली नाही आवे जाए के कन्वेएंसे. निर्देशक अरविंद चौबे कहतारें कि रिंकू घोष ऊ काम कर देखवली जेकर तुलना ना कइल जा सके.
(शशिकांत सिंह रंजन सिन्हा के रपट)
39 total views, 3 views today


text:
भोजपुरी सुपर स्टार विनय आनन्द आ मोनालिसा के जोड़ी स्क्रीन पर हमेशा जमेला. एह जोड़ी के पिछला फिल्म “जाड़े में बलमा प्यारा लगे” सुपर डुपर हिट रहे. अब ई जोड़ी “तुलसी बिन सूना अँगनवा हमार” में पारिवारिक जोड़ी बन के आ रहल बिया. लोग कहत बा कि ईहो फिल्म दर्शकन के दिल जीते में सफल रही. पिछला दिने एह फिल्म के एगो गाना का शूटिंग में विनय आनन्द आ आयटम गर्ल सीमा सिंह के जबरदस्त डांस के शूटिग भइल जवना के देखे खातिर जेमिनी स्टूडियो खचाखच भरल रहे. फिल्म में रुबी सिंह के किरदारो मुख्य नायिका के बावे. विनय आनन्द के पिछला दिने रिलीज फिल्म “दामिनी” आ “ननिहाल” के सुपर सफलता मिलल रहुवे. विनय आनन्द हर तरह के किरदार लाजवाब तरीका से कर देखावेले.
(स्रोत – शशिकान्त सिहं)
25 total views, 2 views today


text:
आजु का समय में सिनेमा भोजपुरी में सबले बेसी गाना गावे वाली गायिका इन्दू सोनाली पिछला दिने अमिताभ बच्चन का साथे एगो डुएट गवली. दीपक सावंत के फिल्म “गंगा देवी” खातिर मधुकर आनंद के संगीत पर ई गाना गा के इन्दु रोमांचित बाड़ी. कहतारी कि कबो सोचलहु ना रहीं कि अमिताभ जी का साथे गावे के मौका मिली. वइसे त बहुते लोग का साथे गा चुकल बानी बाकिर अमिताभ जी का साथे गा के जवन खुशी मिलल तवन कबो ना मिलल रहे आ शायद मिलबो ना करी.
बिहार के रहे वाली इन्दु सोनाली भोजपुरी फिल्म जगत में विनय बिहारी के प्रोत्साहन पर अइली. एहिजा आ के इंदु सोनाली के हर संगीतकार से मदद मिलल आ ओ सभका संगीत पर गा चुकल बाड़ी. आजु बनत हर भोजपुरी फिलिम में इंदु के गावल दू चार गो गाना जरूरे रहेला.
(संजय भूषण पटियाला के रपट)


text:
परिवर्तन एक स्वाभाविक प्रक्रिया है जो समय के साथ साथ होता रहता है। यह परिवर्तन सकारात्मक भी हो सकता है और नकारात्मक भी।इंसान के बदलते व्यवहार पर पूर्वाञ्चल और बिहार की लोकप्रिय बोली भोजपुरी मे मेरी मम्मी द्वारा लिखा गया तथा क्रान्ति स्वर पर पूर्व प्रकाशित यह आलेख साभार यहाँ पुनः प्रस्तुत है--------------------------------------------------------------
हमार भईय्या जब रेल से घरे आवत रहलन तब ट्रेन में उनकर साथी लोगन कहलन कि हमनी के त बहुत तरक्की कर ले ले बानी सन.आज हमनी के देश त आजादी के बाद बहुत प्रगतिशील हो गइल बा.पहिले के जमाना में त घोडा गाडी ,बैल गाडी में लोग सफर करत रहलन लेकिन अब त पूरा महीना दिन में समूचा देश विदेश घूम के लोग घरे लौटी आवेला .आजकल त This,That,Hi,Hello के जमाना बा. कोई पूछे ला कि how are you ?त जवाब मिले ला fine sir /madam कह दिहल जाला .कपड़ा ,लत्ता ,घर द्वार गाडी-घोडा फैशन हर जगह लोगन में त हमही हम सवार बा. आज त तरक्की के भर-मार बा.पर अपना पन से दूर-दराज बा.कोई कहे ला हमार फलनवा नेता बाडन त कोई कहे ला अधिकारी बाडन कोई प्राब्लम बा त हमरा से कहअ तुरन्ते सालव हो जाईल तनी चाय पानी के खर्चा लागी.बाकी त हमार फलनवा बडले बाडन निश्चिन्त रहअ .खुश रहअ ,मस्त रहअ मंत्री,नेता अधिकारी बस जौन कहअ सब हमरे हाथे में बाडन .बात के सिलसिला अउर आगे बढित तब तक स्टेशन आ गईल .सब के गंतव्य आ गईल .अब के बतीआवेला सबे भागम्भागी में घरे जाय के तैयारी करत रहे अब बिहान मिलब सन .भाईबा त बात आगे बढ़ी आउर बतिआवल जाई सब कोई आपन आपन रास्ता नाप ले ले.रात हो गईल रहे सवारी मिले में दिक्कत रहे हमार भइया धीरे धीरे पैदल घरे के ओरे बढ़त रहलन त देखलन कि आर ब्लाक पर एगो गठरी-मोटरी बुझाई.औरु आगे बढ़लन त देखलन कि एगो आदमी गारबेज के पास बईठलबा थोडा औरु आगे उत्सुकता वश बढले त देखले कि ऊ आदमी त कूड़ा में से खाना बीन के खाता बेचारा भूख के मारल .अब त हमार भयीआ के आंखि में से लोर चुए लागल भारी मन से धीरे धीरे घरे पहुचलन दरवाजा हमार भौजी खोलली घर में चुपचाप बइठ गइला थोड़े देरे के बाद हाथ मुंह धो कर के कहलन की" आज खाना खाने का जी नही कर रहा है. आफिस में नास्ता ज्यादा हो गया है ,तुम खाना खा लो कल वही नास्ता कर लेंगे.भाभी ने पूछा बासी ,हाँ तो क्या हुआ कितनों को तो ऐसा खाना भी नसीब नहीं होता.हम तो सोने जा रहे हैं बहुत नींद आ रही है."
परन्तु बात त भुलाव्ते ना रहे कि आज तरक्की परस्त देश में भी लोगन के झूठन खाये के पड़ता आज हमार देश केतना तरक्की कइले बा .फिर एक सवाल अपने आप में जेहन में उठे लागल कि भ्रष्टाचार ,बलात्कार,कालाबाजारी,अन्याय-अत्याचार ,चोरी-चकारी में इन्सान के 'मैं वाद' में पनप रहल बा .ई देश के नागरिक केतना आगे बढलबा अपने पूर्वज लोगन से?
भोरे-भोरे जब बच्चा लोगन उठल अउर नास्ता के टेबुल पर बइठल त कहे लागल "ये नहीं खायंगे वो नहीं खायेंगे"त ब हमार भइया रात के अंखियन देखल विरतांत कहलन त लड़कन बच्चन सब के दिमाग में बात ऐसन बइठ गईल अउर सब सुबके लगलन सन .जे खाना मिले ओकरा प्रेम से खाई के चाही न नुकर ना करे के चाही .प्रेम से खाना निमको रोटी में भी अमृत बन जा ला.अब त लडकन सब के ऐसन आदत पडी गईल बा .चुप-चाप खा लेवेला अगर बच्चन सब के ऐसन आदत पड़जाई त वक्त-बे वक्त हर परिस्थिति के आज के नौजवान पीढी सामना कर सकेला .जरूरत बाटे आज सब के आँख खोले के मन के अमीर सब से बड़ा अमीर होला.तब ही देश तरक्की करी.इ पैसा -कौड़ी सब इहे रह जाई
एगो गीत बाटे -"कहाँ जा रहा है तू जाने वाले ,अपने अन्दर मन का दिया तो जला ले."
आज के इ तरक्की के नया दौर में हमनी के संकल्प लिहीं कि पहिले हमनी के इन्सान बनब.-वैष्णव जन तो तेने कहिये .................................................................के चरितार्थ करब.


text:
‘सुरसंग्राम’ के जरिये भोजपुरी प्रेमियन के दिल में उतर चुकल गायक मोहन राठौर अब भोजपुरी सिनेमा में बतौर मुख्य नायक अपना पारी के शुरुआत करे जात बाड़न. फिल्म के नाम ह ‘मोर्चाबन्दी’ आ एह में मोहन राठौर का अलावे मनोजो टाईगर नायक के भूमिका में नजर अइहें.
पिछला दिने मनोज टाईगर आ मोहन राठौर के मुख्य भूमिका वाली एह फिल्म ‘मोर्चाबन्दी’ के मुहूर्त मुंबई के सन डिजीटल स्टूडियो में कइल गइल त भोजपुरी सुपर स्टार दिनेश लाल यादव ‘निरहुआ’ खुद मौजूद रहले टीम के हौसला अफजाई खातिर. मोर्चाबंदी के निर्मात्री हई गीता श्रीवास्तव आ गीतकार, लेखक आ निर्देशक हउवन डा. संजय श्रीवास्तव जे एहसे पहिले दिनेश लाल यादव ‘निरहुआ’ के लेके भोजपुरी फिल्म ‘हमका अईसा वईसा ना समझा’ बनवले रहले. संगीतकार बाड़े खुद डा. संजय श्रीवास्तव आ अजय प्रसन्ना.
रौनक क्रियेशन के बैनर तले बनत एह फिल्म में रंजीवो वर्मा खास किरदार में नजर अइहें. निर्देशक डा. संजय श्रीवास्तव बतवले कि एकर शूटिंग बस्ती (उत्तर प्रदेश) जिला में अगिला महीना से करावल जाई.
लीक से हटके बनेवाली एह फिल्म का गीत संगीत पर बहुते मेहनत कइल जात बा. मुहूर्त का मौका पर दिनेश लाल यादव, मनोज टाइगर आ मोहन राठौड़ फिल्म निर्देशक डा. संजय श्रीवास्तव के जमके तारीफ करत कहल लोग कि ई निश्चिते एगो अलगा तरह के फिलिम होखी.
(शशिकांत सिंह आ रंजन सिंहा के रपट)


text:
बिंदुसार
बिंदुसार (297 ईपु - 273 ईपु) चाहे अमित्रघात ( संस्कृत: सत्रू सभ के बिनासक) चाहे अमित्रोघेट्स ( यूनानी: Ἀuιtpoxάtnς) मौर्य कुल के दोसरका सम्राट रहलें। ई मौर्य साम्राज्य के संस्थापक चंद्रगुप्त मौर्य के बेटा आ एह बंस के सभसे परसिद्ध शासक अशोक के पिता रहलें। बिंदुसार के जिनगी के दिया ओतना नईखे लिखाईल जेतना चंद्रगुप्त भा अशोक दिया लिखाईल बाटे।
जिनगीसंपादन
बिंदुसार दिया बेसी बात जैन आ बौद्ध ग्रंथन से पता लागेला। बिंदुसार चंद्रगुप्त मौर्य के पूत रहन। चंद्रगुप्त सेल्योक्स १ निकेटर के धीया से बियाह कइले रहन एहसे लोग इहो मानेला जे बिंदुसार के माई यूनानी रही बाकिर एकर केवनो साक्ष्य ना मिलस। बारहामा सताबदी मे हेमचंद्र के लिखल जैन ग्रंथ परिशिष्टपरवन मे लिखल बा जे इनकर माई के नांव दुर्धरा बाटे।
नांवसंपादन
बौद्ध ग्रंथ दीपवंस आ महावंस मे बिंदुसार के बिंदुसारो लिखल बा। जैन ग्रंथ जइसे की परिशिष्ठपर्वन आ हिन्दू ग्रंथ जइसे विष्णु पुराण मे इनकर नांव विंदुसार लिखल बा।[1][2] आउरो सभ पुराण मे चन्द्रगुप्त के पूत के नांव दिहल बा जेकरा के लेखन संबंधी भूल मानल जा सकेला; श्रीमद्भागवत मे वरिसार चाहे वरिकार लिखल बा आ वायू पुरान मे भद्रसार चाहे नंदसार लिखल बाटे।[3]
महाभाष्य मे चन्द्रगुप्त के पूत के नांव अमित्रघात देल बाटे।[4] यूनानी लेखक लोग इनकरा अलित्रोघेट्स चाहे अमित्रोघेट्स कहले बा। बिंदुसार के देवानंपिय ओ कहल बाटे जे बाद मे असोको के कहल गइल। जैन ग्रंथ राजावली कथा मे इनकरा सिंहसेना कहल गइल बा।[5]
बौद्ध आ जैन ग्रंथन के खीसा सभ मे ई लिखल बा जे बिन्दुसार के हुनकर नांव कइसे मिलल। दुनो मे लिखल बा जे चाणक्य चन्द्रगुप्त प माहूर के असर के काटे ला हुनकर जेवनार मे प्रतिदिन तनी सा माहुर फेंटत रहन। चन्द्रगुप्त ई ना जानत रहन आ एकदिन आपन गाभिन मेहरारू के आपना मे खियवलन। बौद्ध ग्रंथन मे लिखल बा जे रानी सात दिन मे लईका जने के रही, चाणक्य जब जनलन जे रानी अब ना बचिहें, ऊ तलवार से हुनकर मुड़ी अउर पेट काट देलन आ लईका के निकारि देलन, फेर सात दिन ले ओह लईका के मरल बकरियन के पेट मे धइलन। सात दिन प बिंदुसार जनमलन आ हुनकर नांव बिंदुसार एहसे धराइल काहेकी हुनकर देहि प बकरी के खून के ठोप (बिंदू) चुवत रहे।[6] जैन ग्रंथ परिशिष्ठपर्वन मे लिखल बा जे रानी जसहिं मुअली चाणक्य हुनकर पेट काट के लईका निकार लेलन, तले माहुर के एगो ठोप लईका के माथा ले आ गइल रहे एही से हुनकर नांव बिंदुसार धाराइल।[7]
कुलसंपादन
असोकवदान मे बिंदुसार के तीनगो पुतन के नांव दिहल बा: सूसिम, असोक आ वितासोक। असोक आ वितासोक के महतारी सुभद्रांगी रही जे की चंपापुरी के रही। हुनकर जनम प एगो जोतिस कहले रहे जे एकर एगो पूत राजा होई आ एगो पुजेडी। हुनकर सेयान भइला प हुनकर पिता हुनका पाटलिपुत्र मे बिंदुसार के राजभवन लिआ गइलें। बिंदुसार के मेहरारू सुभद्रांगी के सुघरई के देखि जरनिआही मे हुनकरा राज के नाऊ बनइली। एक दिन बिंदुसार होकर बार बनावल देख के खुस भ गइलें त ऊ आपन रानी बने के इच्छा धइली। पहिले तऽ बिंदुसार होकर कुल के चलते ना कहले बाकिर जब पता लागल की ई ऊँच कुल के हई तऽ हुनकरा आपन मूख रानी बनाई लिहलें। ई जोड़ी के दुगो पूत भइल असोक आ वितासोक। बिंदुसार के असोक ना सोहात रहन एहसे की हुनकर देह के बानवट नीक ना रहे।
दिव्यदान के दोसरका खिसा मे जनपदकाल्यानी के असोक के महतारी कहल गइल बा।[8] वमसट्ठप्पकसिनी मे धम्मा के असोक के महतारी लिखल बाटे। महावंस कहेला जे बिंदुसार 101 पूत आ 16 मेहरारू रहे। हेमे सभ से बड़ सुमन रहे आ सभ से लहुर तिस्सा रहे। असोक आ तिस्सा एक्के माई ले जनमल रहे।[9]
राजसंपादन
इतिहासकार उपेन्द्र सिंह अनुमान लगवले बाड़न जे बिंदुसार 297 ईशा पूर्व मे सम्राट बनल होइहन।[4]
प्रादेसिक बिजयसंपादन
सोरहमा सताबदि के तिब्बत के लेखक तारानाथ लिखले बाड़न जे बिंदुसार सोरह गो नगर के जीतल रहन। शैलेन्द्र नाथ कहेलन जे बिंदुसार राज के बिस्तार ना कईलन।
तक्षशीला बिद्रोहसंपादन
महावंस मे लिखल बा जे बिंदुसार असोक के उज्जैन के प्रसासक बनवलन।[9] असोकवदन कहेला जे बिंदुसार तक्षशीला के बिद्रोह के खतम करे ला असोक के भेजले रहन। बिंदुसार असोक के हथियार आ सेना ना दिहलन तब देव लोग आपन चमतकार से असोक के सेना दिहलन। जहिया सेना तक्खसिला चहुपल ओहिजा के लोग असोक से कहलस जे उ लोग के खाली बिंदुसार के मंत्रियन से दिक्कत बाटे बाकिर सम्राट से केवनो ओरहन नइखे। असोक बिना कोनो रोकावट के नगर मे ढुकलन आ देव लोग कहलस जे एक दिन ऊ सउसे पिरथी प राज करिहन। बिंदुसार के मुअला प फेर तक्खसिला देने बीद्रोह भइल आ अबरी सुसिम के बिदरोह मे भेजल गइल बाकिर उ सफल ना हो पइलन।
मंत्री सभसंपादन
रजावली कथा कहेला जे चन्द्रगुप्त के प्रधानमंत्री चाणक्य हुनकरा बिंदुसार के गद्दी प बइठावे के सलाह दिहलन।[10] परिशिष्ठपर्वन कहेला जे चाणक्य बिंदुसारो के प्रधानमंत्री रहलन। एहमे एगो खिसा बा जेकरा मे लिखल बा जे चाणक्य एगो सुबंधू नांव के बेकत के मंत्री बनावे के सलाह दिहलन। बाकिर सुबंधू से जरत रहन आ हुनकरा ले बड़ मंत्री बनल चाहत रहन एहिसे ऊ बिंदुसार से कहलन जे चाणक्य हुनकर माई के पेट चिर देले रहन। एह बिंदुसार दोसर लोग के एह बात के पतियावत देखलन तऽ ऊ चाणक्य से नफरत करे लगलन। चाणक्य जवन की पहिलहीं बुढ़ा गइल रहन सभ छोड़ि के संथारा ले लिहलन। बादी मे जहिया बिंदुसार के आपन जनम के सांच पता लागल तऽ ऊ चाणक्य भीरी फेनु से मंत्री बने के निहोरा कइलन। जब चाणक्य एह बात के ना सकरलन तऽ बिंदुसार सुबंधू के चाणक्य मनावे ला कहलन। चाणक्य के मनावे के जगहा प सुबंधू हुनकरा जरा के मुआ देताड़न। बादि मे चाणक्य सरपला के चलते सुबंधू ओ के सभ छोड़ के भिक्खु बने पड़ि जाता।[7][11]
असोकवदन कहेला जे बिंदुसार पान सए गो मंत्री रहऽसन जेमे से खल्लतक आ रधागुप्त असोक के बिंदुसार के मूअला प सम्राट बने मे सहायता कइले रहऽसन।[12]
बिदेसी संबंधसंपादन
बिंदुसार यूनानी लोगन जोर हित नाता लेखा संबंध बनाई जे धइलन। दैमाकोस बिंदुसार के दरबार मे यूनानी राजा एंटियोकस के राजदूत रहन।[13][14][15] दैमाकोस "ऑन पिटी" नांव के एगो किताबो गहले रहन।[16] तीसरका सताबदि के यूनानी लेखक एंथिएनस आपन डिनोसोफिस्ट नांव के पुस्तक मे, हेगसेंदर के लेख के आधार प लिखले बाड़न जे: बिंदुसार एंटियोकस से मीठ दारू, सूखाइल अंजीर आ एगो सोफिस्त (सिक्षक) भेजे ला कहलन।[17] एंटियोकस कहलन जे ऊ दारु आ अंजिर भेज दीहें बाकिर यूनान के नियम सोफिस्त भेजे के इजाजत ना देला।[18][19][20] बिंदुसार के सोफिस्त भेजे के से पता लागेला जे उ यूनानी दरसन सिखल चाहत होइहन। [21]
डायोडोरस कहलन जे "पालीबोथरा" (पाटलिपुत्र) के सम्राट, यूनानी लेखक लैंबलस के सुआगत कइलन। एह सम्राट के लोग बिंदुसार नांव से चिन्हेला।
धरमसंपादन
बौद्ध ग्रंथ समंतपासादिक आ महावंस कहेला जे बिंदुसार ब्राह्मण धरम के मानत रहन आ हुनकरा "ब्राहमन भत्तो" कहले बा।[23][24] जैन स्त्रोत सभ कहेला जे बिंदुसार के पिता चन्द्रगुप्त जैन धरम अपना लिहले रहन। बाकिर ऊ सभ बिंदुसार प चुप रहले आ बिंदुसार जे जैन साबित करे के कोनो साक्ष्य नइखे।[25] साँची मे मिलल बुद्ध धरम के मंदिर से ई पता लागेला जे बिंदुसार बौद्ध धरम के मानत रहन।[4][22]
बौद्ध स्त्रोत सभ कहेला जे बिंदुसार दरबार के एगो अजीविक जोतीस असोक के महान सम्राट बने के भविसबानी कइले रहे।[26] अलग अलग ग्रंथन मे एह बेकत के नांव पिंगलवत्स आ जानसन देल बा।
दिव्यदान कहेला जे राजकुमार सभ के खेलत देखत घड़ी बिंदुसार पिंगलवत्स से पूछलन जे एहमे से के सम्राट बने जोग बा, तऽ पिंगलवत्स असोक के नांव लीहलें बाकिर कोनो ठोस जबाब ना दिहलें काहेकि बिंदुसार असोक के ना मानत रहन। बाकिर सुभद्रंगी से ऊ असोक दिया कहले रहन। रानी हुनका से राज दरबार छोरे के कहली एहसे पहिले सम्राट हुनकरा से बरजोरि नांव पूछस। बिंदुसार के मूअला प पिंगलवत्स फेर दरबार मे आ गइलन।[26]
महावंस कहेला जे रानी के कुलूपग (कुल के जोगी) रहलें। ऊ कस्सप बुद्ध बजी एगो अजगर मे जनमल रहन आ भिक्खु सभ के बात सुनि के बहुते बुद्धिमान हो गइल रहन। ऊ दरबार छोड़ देले रहन। असोक के सियान भइला प सुभद्रंगी असोक के भविसबानी बतइली। असोक फेर हुनकरा के दरबार मे बोलवन आ पाटलिपुत्र आवत बजी ऊ बिच्चे मे बौद्ध धरम के अपना लिहऽताड़न।
मरनसंपादन
ऐतिहासिक साक्ष्य से पता लागेला जे बिंदुसार 270 ईशा पूर्व मे मुअल रहन। उपेन्द्र सिंह कहेलन जे बिंदुसार 273 ईशा पूर्व मे मुअल रहन। एलेन डेनिअलोऊ कहेलन जे बिंदुसार 274 ईशा पूर्व मे मुअल रहन। शैलेन्द्र नाथ सेन मानेलन जे बिंदुसार 273 ईशा पूर्व मे मुअल रहन आ ओकर चार बरिस बाद असोक सम्राट भइलन।[27]
महावंस कहेला जे बिंदुसार आठाइस बरिस ले राज कइलन आ पुरान केहला जे ऊ पचीस बरिस के राज कइलन।[28] बौद्ध ग्रंथ मञ्जुश्रीमूलकल्प कहेला जे ऊ 70 बरिस ले राज कइलन बाकिर ई सही नइखे।[29]
सवँसे स्त्रोत ईहे कहेला जे बिंदुसार के मुअला प असोके सम्राट बनलन, भले सम्राट बने के परकिरिया सभन मे एक ना देले होखे। महावंस मे लिखल बा जे असोक उज्जैन के प्रशासक रहन आ बिंदुसार के मुअला प ऊ पाटलिपुत्र अइलन आ आपन निनानबे भाइयन के मार के सम्राट बनलन।
आसोकवदन मे लिखल बा जे, सुसिम जिनकरा बिंदुसार सभ से बेसी मानत रहन ऊ आपन लोहा के दसताना खल्लतक के देहि प बिग दिहलन, एह से खल्लतक लागल जे सुसिम सम्राट बने जोग नइखन। एहिसे ऊ 500 मंतरियन के सभा मे आसोक के सम्राट बनावे के बात कहलन आ संगे संगे इहो कहलन जे देवता लोग आसोक के महान सम्राट बने के असिस देले बाड़न। तानिए दिन प बिंदुसार बेमार भ गइलन आ सुसिम के सम्राट आ असोक के तक्खसिला के परसासक के आदेश दिहलन। ओह घड़ी सुसिम के तक्खसिला भेजल रहे जेने ऊ बिद्रोह के समाप्त करे के परयास करत रहन। जब सम्राट मुए के रहन तऽ मंत्री लोग बोलल जे अबहिन जहिया ले सुसिम पाटलिपुत्र नइखन आवत तले असोक के सम्राट बनाई दिहल जाव। बाकिर बिंदुसार एह सलाह प खिसिया गइलन। फेर असोक कहलन जे जदि हुनकर सम्राट बनल भाग मे लिखल बा तऽ देवता लोग अपने हुनकरा सम्राट बनइहन। बिंदुसार जसही मुअलन तसही देवता लोग असोक के मुकुट पेन्हा दिहलन। जब सुसिम ई खबर जनलन तऽ ऊ पाटलिपुत्र अइलन। बाकिर असोक के संघाती आ मंत्री राधागुप्त हुनकरा के जरत भट्टी मे धकेल के मुआ दिहलन।[12][30]
राजावली कथा मे लिखल बा जे बिंदुसार असोक के सम्राट बनाई के सन्यास ले लिहऽताड़न।[10]
ख्यातिसंपादन
- 2001 मे आइल हिंदी फिलिम अशोका मे बिंदुसार के किरदार रहे।
- चक्रवर्तीं अशोक सम्राट धारावाहिक मे बिंदुसार के किरदार रहे।
- चंद्र नंदिनी धारावाहिक मे बिंदुसार के किरदार सिद्धार्थ निगम कइले रहन।
संदर्भसंपादन
- ↑ विंसेंट ऑथर स्मिथ (1920). असोका, द बुद्धिस्ट एंपरर ऑफ इंडिया. ऑक्सफोर्ड: क्लेरेंदो प्रेस. pp. 18–19. ISBN 9788120613034.
- ↑ रजेंद्रलाल मित्र (1878). "ऑन द अर्ली लाइफ ऑफ असोका". प्रिसीडिंग्स ऑफ एशियाटिक सोसायटी ऑफ बंगाल. एशियाटिक सोसायटी ऑफ बंगाल: 10.
- ↑ गुरुगे 1993, p. 465.
- ↑ 4.0 4.1 4.2 सिंह 2008, p. 331.
- ↑ Daniélou 2003, p. 108.
- ↑ ट्राउत्मन्न, थॉमस आर (1971). Kauṭilya and the Arthaśāstra: a statistical investigation of the authorship and evolution of the text. Brill. p. 15.
- ↑ 7.0 7.1 Motilal Banarsidass (1993). "The Minister Cāṇakya, from the Pariśiṣtaparvan of Hemacandra". In Phyllis Granoff (ed.). The Clever Adulteress and Other Stories: A Treasury of Jaina Literature. Translated by Rosalind Lefeber. pp. 204–206.
- ↑ Singh 2008, p. 332.
- ↑ 9.0 9.1 Srinivasachariar 1974, p. lxxxvii.
- ↑ 10.0 10.1 B. Lewis Rice (1889). Epigraphia Carnatica, Volume II: Inscriptions and Sravana Belgola. Bangalore: Mysore Government Central Press. p. 9.
- ↑ Hemachandra (1891). Sthavir̂aval̂i charita, or, Pariśishtaparvan. Translated by Hermann Jacobi. Calcutta: Asiatic Society. pp. 67–68.
- ↑ 12.0 12.1 उद्धरण खराबी:Invalid
tag; no text was provided for refs named
EB_legends
- ↑ Mookerji, Radhakumud (1966). Chandragupta Maurya and His Times (in English). Motilal Banarsidass. p. 38. ISBN 9788120804050.
- ↑ Sen 1999, p. 142.
- ↑ टलबर्ट, रीचर्ड जे. ए.; Naiden, Fred S. (2017). Mercury's Wings: Exploring Modes of Communication in the Ancient World (in English). Oxford University Press. p. 295. ISBN 9780190663285.
- ↑ Erskine, Andrew (2009). A Companion to the Hellenistic World (in English). John Wiley & Sons. p. 421. ISBN 9781405154413.
- ↑ कोसमिन 2014, p. 35.
- ↑ मुखर्जी 1988, p. 38.
- ↑ J. C. McKeown (2013). A Cabinet of Greek Curiosities: Strange Tales and Surprising Facts from the Cradle of Western Civilization. Oxford University Press. p. 99. ISBN 9780199982110.
- ↑ Athenaeus (of Naucratis) (1854). The Deipnosophists, or, Banquet of the learned of Athenaeus. Vol. III. Literally Translated by C. D. Yonge, B. A. London: Henry G. Bohn. p. 1044. Original Classification Number: 888 A96d tY55 1854. Archived from the original on 31 दिसंबर 2013.
- ↑ Irfan Habib & Vivekanand Jha 2004, p. 20.
- ↑ 22.0 22.1 Singh, Upinder (2016). The Idea of Ancient India: Essays on Religion, Politics, and Archaeology (in Arabic). SAGE Publications India. ISBN 9789351506454.
- ↑ उद्धरण खराबी:Invalid
tag; no text was provided for refs named
SMH_2001
- ↑ Benimadhab Baruआ (1968). Asoka and His Inscriptions. Vol. 1. New Age. p. 171.
- ↑ Kanai Lal Hazra (1984). Royal patronage of Buddhism in ancient India. D.K. p. 58.
- ↑ 26.0 26.1 Basham, A.L. (1951). History and Doctrines of the Ājīvikas (2nd ed.). Luzac & Company. pp. 146–147. ISBN 81-208-1204-2.
- ↑ सेन 1999, p. 142.
- ↑ Romila Thapar 1961, p. 13.
- ↑ Sudhakar Chattopadhyaya (1977). Bimbisāra to Aśoka: With an Appendix on the Later Mauryas. Roy and Chowdhury. p. 102.
- ↑ सिंह 2008, p. 331-332.


text: मुंबई । बॉलीवुड के किंग खान शाहरूख खान का लुक आने वाली फिल्म ब्रह्मास्त्र से लीक हो गया है। अयान मुखर्जी के निर्देशन में बनीं रणबीर कपूर और आलिया भट्ट स्टारर फिल्म 'ब्रह्मास्त्र' से शाहरुख खान का लुक लीक हो गया है। फिल्म में शाहरुख का कैमियो रोल है। शाहरुख इस फिल्म में 'वानरास्त्र' की भूमिका निभाते नजर आयेंगे।वीडियो में शाहरुख खून से आग की लपटों के बीच नजर आ रहे हैं। गौरततलब है कि स्टार स्टूडियोज, धर्मा प्रोडक्शंस, प्राइम फोकस और स्टारलाईट पिक्चर्स द्वारा निर्मित फिल्म 'ब्रह्मास्त्र' में अमिताभ बच्चन, रणबीर कपूर, आलिया भट्ट, मौनी रॉय और नागार्जुन अक्किनेनी की अहम भूमिका है। यह फिल्म 9 सितंबर, 2022 को पांच भारतीय भाषा हिंदी, तमिल, तेलुगू, मलयालम और कन्नड़ में रिलीज होगी।


text:
(पाती के अंक 62-63 (जनवरी 2012 अंक) से – 18वी प्रस्तुति)
– विनोद द्विवेदी
(एक) रोगी ले ढेर बैद
मुहल्ला में रिंकू सिंह के बोखार लागल त पड़ोस के कई लोग देखे पहुँचल. केहु कहल काढ़ा, केहु कहल क्रोसिन आ केहू हकीम जी के चटनी चाटे के सलाह दिहल. रामबरत कहलन, कूल्हि ले नीक ईहे बा कि सबेरे साँझ तुलसी पतई, मरिच आ हरसिंगार के पतई, खउलाइ के पी लऽ त बोखार उतरि जाई. रिंकू सिंह बोखार में तँवात रहबे कइलन, सबकर सलाह सुनि के चिचियइलन ‘अरे हऊ ईटंवा के टुकड़वा ले आ के हमरा खोपड़िया में मारऽ जा, बोखरवा भागि जाई.‘
(दू) जरि से ठीक होखे खातिर
सिंहासन पांडे के छोटकी लड़की बड़ी चल्हाँक आ काबिल रहे. पढ़े में अउरू तेज. एक बेर ओकरा अतना तेज बोखार लागल कि तीन दिन बाद देवेन्द्र राय का अस्पताल में भर्ती होखे के परल. दू दिन भर्ती रहला का बाद जब घर आइल त हम पड़ोसिहा का नाते हाल चाल लेबे ओकरा घरे पहुँचलीं. पांड़ेजी से ढेर जानकारी बुझला लड़किये के रहे, पुछला क पहिलहीं बोले लागल – ‘ विडाल टेस्ट भइला पर पता लागल कि मलेरिया वाला बोखार ह. डाक्टर साहेब हऊ दवाई देले रहलन.‘ ऊ मेज पर इशारा करत बोलल. हमहूँ के दवाई क थोर बहुत जानकारी रहे. एही से टेबलेट वाला पत्ता उठाइ के पढ़लीं. फेर ओसे पुछलीं, मलेरिया में त ई डोज ढेर बुझाता तू ई टबलेट क गो खइले बाड?‘ ऊ टन से बोलल ‘छव गो.‘ हम ओके अब ऊ टेबलेट
खाये के मना कइलीं त ऊ बोलल ना, ना उ ढेर नइखे.‘ हम घरे चलि अइलीं. साँझि के जब पांडेजी कि ओके देखे गइलीं त ऊ जीभि काढि के हाँफत रहे. सुराही के कूल्हि पानी पी चुकल रहे, तबो पानी माँगत रहे. आखिर फेर अस्पाताल ले जाए के पड़ल. ओइजा चार बोतल ग्लूकोज चढ़ला का बाद जब ठीक भइल त न्यूरो-प्राब्लम. पुछला प बलवलस कि ऊ जरि से ठीक होखे खातिर, दूगो अउर टेबलेट खा लेले रहे. जानि लीं कि मुवला से बांचल.
पिछला कई बेर से भोजपुरी दिशा बोध के पत्रिका “पाती” के पूरा के पूरा अंक अँजोरिया पर् दिहल जात रहल बा. अबकी एह पत्रिका के जनवरी 2012 वाला अंक के सामग्री सीधे अँजोरिया पर दिहल जा रहल बा जेहसे कि अधिका से अधिका पाठक तक ई पहुँच पावे. पीडीएफ फाइल एक त बहुते बड़ हो जाला आ कई पाठक ओकरा के डाउनलोड ना करसु. आशा बा जे ई बदलाव रउरा सभे के नीक लागी.
पाती के संपर्क सूत्र
द्वारा डा॰ अशोक द्विवेदी
टैगोर नगर, सिविल लाइन्स बलिया – 277001
फोन – 08004375093
ashok.dvivedi@rediffmail.com
33 total views, 4 views today


text:
चुनाव नियराइल
चारू ओर लागे कि जहर बोआइल
कि देखअ ना भाई चुनाव नियराइल
साड़ी बाटात कहीं मुर्गा काटाला
दारू के बोतल प दुनिया के हाला
बूझे ना लोग बाटे पासा फेकाइल-
कि देखअ ना भाई चुनाव नियराइल
भाई पियक्कड़ के चम बाटे गोटी
आइल चुनाव खाई बकरा के बोटी
होई बेमारी त छूटी धाधाइल-
कि देखअ ना भाई चुनाव नियराइल
गँउवा-नगर में जे लेङा लगावे
सबसे अधिक धन भाई उ पावे
मार-फउदारी से सभे डेराइल-
कि देखअ ना भाई चुनाव नियराइल
जब मिली विजय भाई रही ना नाता
आइल चुनाव खूब ऑफर दीआता
गोड़वा प माथे के पगरी धराइल-
कि देखअ ना भाई चुनाव नियराइल
मिलेला ऑफर कि बोलअ का चाहीं
केने से बोलल जा केने से नाहीं
बाटे शरीफन के बुद्धि हेराइल-
कि देखअ ना भाई चुनाव नियराइल
नेतन के भरेला सोना के थाली
जनता त खाली बजावेला ताली
जनता के देश ह जनते पेराइल-
कि देखअ ना भाई चुनाव नियराइल
– आकाश महेशपुरी
दिनांक- 05/01/2021


text:
– अभय कृष्ण त्रिपाठी “विष्णु”
श्रद्धालु कभी परेशान ना होले, परेशानी उनकर बा जे यात्रा अउरी तीर्थयात्रा दुनो के लाभ लेबे चाहत बा. ठीक इहे जुमला आज भोजपुरियो खातिर कहा सकत बा कि जेकरा भोजपुरी में जिए मरे के बा ओकरा खातिर 8 वीं के बैशाखी कवनो काम के ना. भोजपुरी खातिर जिए मरे वाला आजुओ भोजपुरिये में जी रहल बा, मर रहल बा.
माफ़ करब जा, बाकि भोजपुरी बोली अउरी संस्कृति एतना कमजोर नइखे कि ओकरा के कवनो भूत गायब क सके भा कवनो बैशाखी जिया सके. ई आजु ले जिन्दा बिया अउरी आगहूं जियत रही आ बर के पेड़ नियर ठाड़ रही.
याद पडत बा कबहीं मुंबई के इस्कॉन मंदिर में रोज दर्शन करे जात रहीं आ समय रहला पर मंदिरिये के दुकानी प किताब देखे लगीं. एक दिन स्वामी जी महाराज हमार परिचय पुछले आ ई जाने के बाद कि लेखक बानी हमरा के भगवान प लिखे खातिर सलाह दिहले. कवन भगवान पुछला प किशन जी महाराज के नाम लिहले. केवल किशने जी काहे, शिवजी काहे ना के जवाब ना मिलल. हमरा इहो बात के जवाब ना मिलल कि सामने जात एगो स्वान प काहे ना. काहे से हमार तर्क रहे कि मानऽ त देव नाहीं त पाथर!
हमार जवाब ना मिलल आ अतना दिन से रोज मंदिर जाये के बादो हमरा के नास्तिक के तमगा मिल गइल. तर्क कुतर्क एतना बढ़ल कि हमरा कहे के पड़ल “जे राम अउरी किशन जी के बेचे के काम क रहल बा ऊ आस्था के बारीकी का समझी ?”
तब के दिन बा आ आजु के दिन. जाये के त बहुत मंदिर गइलीं, इहाँ तक कि चारो धामो पूरा हो गइल बाकि इस्कॉन मंदिर दुबारा ना गइलीं. कुछ अइसने समस्या आजु के दिन भोजपुरी मंचनो के बा. लगभग सबही मंच वाला लोग ई दावा त क रहल बा कि सब लोग भोजपुरी क भलाई चाहत बा बाकि सभके इहो शिकायत बा कि फलाना बढ़िया लेखक भा कवि उनका मंच के गुणगान काहे ना क रहल बा. आ मंच केहु के हो सब जगह इहे परिपार्टी चल रहल बा.
खुल के केहु ना बोली बाकि तनी दिमाग से विचरला प एह बात के एहसास केहु के हो सकेला. एकर एगुडे सबूत दिहल जा सकल जाला कि हर मंच भोजपुरी खातिर खाड़ बाकि केहु ई ना पाई कि सब एक काहे नइखे. कहला प शायद खिसियानी हँसी के साथ सब एगो मंच प खाड़ हो जाए, प घरी चहुँपते सब के सब एगो कुशल राजनीतिज्ञ के परिचय दे दिही.
बस इहे समस्या बा जेकरा कारन हमनी के कमजोर बानी सन नाही त अइसन कवनो कारन नइखे कि जवन चाहल जाव तवन ना हो पाये. फेर चाहे कवनो तकनीकि समस्या हो भा दोसर, सब हल हो जाई. फेर केहु के कवनो लेखक भा कवि लोग से ओरहन ना रह जाई कि सामने वाला उनकरा मंच के गुनगान काहे नइखे करत. काहे से कि तब सामने वाला ईहो जानत रही कि लेखक भा कवि महाराज भोजपुरी के सेवा क रहल बड़े आ सभकर इहे मंशा बा. आ फेर चारो ओरि इहे सुनाई पड़ी –
हर दम हमरा दिल में इहे ख्याल आवेला,
भोजपुरिया बानी आ भोजपुरिए भावेला॥
45 total views, 2 views today


text:
गंगा के महिमा दुनिया में, सबसे बड़ा अनमोल हगंगा में जे डूबकी लगावे,पाप ओकर सब गोल हगंगा के महिमा…….. मोक्ष देवे के खातिर गंगा, लेले बारी अवतारपर परदूषण से दुखी बारी, देख तनी विचारअमरित जस गंगा जल में,कचरा के मिलत घोल हगंगा के महिमा…….. धरती पर जब अइली मईया,मोक्ष के खुलल दुआरभागिरथ के सब पुरखन के, तब रहे भइल उद्धारगंगा के जे मईया ना बुझे, बुझ उ बकलोल हगंगा के महिमा…….. रीति रिवाज के नाम पे गंगा, मैली हो गइल बारीआज बाट जोहत बारी लाल के,आके हमके संवारीभागिरथ फेर से आव धरा पर,मईया…Read More
Tag: लाल बिहारी लाल
लोक संस्कृति के अजब नजीर – जबरी पहुना भइल जिनगी
भोजपुरी भाषा आज देश दुनिया में आपन परचम लहरावे मे काफी आगे बा। एह करी में रोज नया-नया लेखक लोग के कविता आ कहानी के संकलन खूब बाजार में पाठक खातिर आवता। हाल फिलहाल में भोजपुरी के लेखक मंच पर एगो नया नाम उभरल ह जोकर नाम ह- जे.पी. दिवेदी। दिवेदी जी के ई खासियत बा कि उहां के ठेठ भोजपुरी में ही कविता आ कहानी लिखेनी।इनकर पिछला साल एगो कवित संगरह पीपर के पतई आइल रहे ओकरा बाद एह साल के शुरु में आइल ह- जबरी पहुना भइल जिनगी।ई…Read More


text:
विकिपीडिया:तटस्थ नजरिया
कौनों भी ज्ञानकोशीय चीज तटस्थ नजरिया (neutral point of view) (NPOV) से लिखल होखे के चाहीं, जौना के मतलब बा की चीज, बिना कौनों संपादकीय पूर्वाग्रह के, सही तरीका से, सगरी पक्ष सभ के उचित वजन देके बिस्वसनीय प्राकाशित स्रोत के आधार पर लिखल होखे के चाहीं।
NPOV विकिपीडिया के आ अइसन अउरी प्रोजेक्ट सभ के मूल सिद्धांत हवे। ई हमनी के विकिपीडिया पर "सत्यापनीयता" आ "मूल रिसर्च मनाही" के साथ मिल के तीन गो मूल नीति में गिनल जाला। ई तीनों नीति मिल के विकिपीडिया के गुणवत्ता के सम्हारे के काम करे लीं। इन्हन के एक साथ पढ़े के चाहीं आ संपादक लोग के इन्हन के पालन करे के चाहीं।
एह मूल नीति सभ के आपसी सहमति से भी ना बदलल जा सके ला आ बाकी के नीति-निर्देश से भी बढ़ के ई नीति बाड़ी।


text:
बाबा त विश्वकर्मा के महिमा महान बाटे-२
बाबा त विश्वकर्मा के महिमा महान बाटे-२
सबके कारज सांवारी ना सबके कारज सांवारेला
जानत जहान बाटे बाबा त विश्वकर्मा…..
मूर्ति बनावे के शक्ति इनके कृपा से होला
एक दिन आगे कइले इनका के बाबा भोला
मूर्ति बनावे के शक्ति इनके कृपा से होला
एक दिन आगे कइले इनका के बाबा भोला
इनका कृति के अभियो तक
इनका कृति के अभियो तक लंका निशान बाटे
बाबा त विश्वकर्माजी के महिमा महान बाटे..
विश्वकर्मा बाबा के अजबे निराला खेल हो
महिमा से इनका चलेला बंस गाड़ी अउरी रेल हो
विश्वकर्मा बाबा के अजबे निराला खेल हो
महिमा से इनका चलेला बंस गाड़ी अउरी रेल हो
इनके कृपा से अंबर में
इनके कृपा से अंबर में उड़त विमान बाटे
बाबा त विश्वकर्माजी के महिमा महान बाटे
17 सितंबर के दिना होला इनकर पूजनवा
भक्ति के भाव में हीं करेला लोग भजनवा
17 सितंबर के दिना होला इनकर पूजनवा
भक्ति के भाव में हीं करेला लोग भजनवा
पूजा के थाली लेकर लोगवा
पूजा के थाली लेके लोगवा धरत ध्यान बाटे
बाबा त विश्वकर्मा के महिमा महान बाटे
बाबा त विश्वकर्माजी के महिमा महान बाटे-२
सबके कारज सांवारी ना सबके कारज सांवारेला
जानत जहान बाटे, बाबा त विश्वकर्मा…..
मनोरंजन के लिए इंस्टाग्राम पर देखें टॉप 10 फेमस लड़कियों के वीडियो देख कर आपका इंजॉय कर पाएंगे।


text:
जहांगीर गंज में भाजपा की पंचायत चुनाव को लेकर बैठक संपन्न
अम्बेडकर नगरजिले January 24, 2021 Times Todays News 0
राजेश तिवारी
आज मंडल जहांगीरगंज के पंचायत चुनाव के संबंध में जिला पंचायत वार्ड जहांगीरगंज पश्चिमी की एक अति आवश्यक बैठक भारतीय जनता पार्टी के तत्वाधान में बाबा बरूआ दास सरस्वती शिशु मंदिर गिरैया बाजार में संपन्न हुई जिसकी अध्यक्षता मंडल अध्यक्ष महेंद्र प्रताप बर्मा ने किया एवं संचालन मंडल उपाध्यक्ष अम्बेश कुमार मिश्र द्वारा किया गया कार्यक्रम के मुख्य अतिथि जिला मंत्री चंद्रिका प्रसाद एवं जिला उपाध्यक्ष श्री दशरथ यादव तथा ब्लॉक पंचायत संयोजक श्री यमुना प्रसाद चतुर्वेदी भूमि विकास बैंक निर्देशक तथा पूर्व विधायक श्री त्रिवेणी राम वार्ड संयोजक श्रीअरविंद उपाध्याय श्रीराघव तिवारी वरिष्ठ भाजपा नेता श्री दिवाकर ओझा एडवोकेट जयनाथ पांडे एडवोकेट पूर्व मंडल अध्यक्ष डॉक्टर संजय सिंह सांस्कृतिक प्रकोष्ठ के सह संयोजिका श्रीमती उमा पांडे अंजू पांडे उर्मिला गौड तथा कार्यक्रम में विनोद तिवारी अंगद उपाध्याय रविंद्र चौहान राकेश सोनकर अजय पांडे विवेक मिश्र विष्णु बालक तिवारी जितेंद्र उपाध्याय ओंकार तिवारी बाबू सतीश सिंह इंद्राज यादव चंद्रदेव सिंह चंद्रकेश गौतम जंग बहादुर सिंह गोपाल सिंह पंकज तिवारी अनिल सिंह डॉक्टर सुभाष यादव दुर्गेश पांडे अभय सिंह मोनू शानू मिश्रा शत्रुघ्न पांडे अनिल सिंह मनोज सोनी बृजेंद्र यादव राधेश्याम प्रजापति विनोद पांडे रघुनाथ पांडे कृष्ण कुमार आदि समस्त जिम्मेदार पदाधिकारी उपस्थित रहे।
No comments so far.
Be first to leave comment below.


text: भारतीय समानता पार्टी के राष्ट्रीय अध्यक्ष अरुण कुमार अवस्थी और राष्ट्रीय महासचिव निशांत मिश्रा की अध्यक्षता में प्रदेश के 40 जिला अध्यक्षों की नियुक्ति पर मुहर लगी , जिसमे राजेश कुमार पांडे कानपुर देहात हरिओम हाथरस ,अजय कुमार भदोही ,संजय कुमार यादव आजमगढ़ ,अरुण कुमार श्रीवास्तव महाराजगंज ,रवि कुमार गौर मथुरा ,सुशील शर्मा बागपत ,अनिल कुमार शर्मा हापुड़ ,धर्मेंद्र कुमार तिवारी इटावा ,अंकित कुमार शुक्ला शाहजहांपुर ,शिवम त्रिपाठी चित्रकूट ,सुरेश भारती मिर्जापुर ,राहुल मिश्रा कुशीनगर ,बृजेश शुक्ला गाजियाबाद ,शुभम तिवारी इलाहाबाद ,सूरज शुक्ला सूर्यांश प्रयागराज ,रामचंद्र इटावा ,संजीव दुबे मैनपुरी, अमित दुबे अयोध्या, राकेश कुमार रायबरेली इसी क्रम में युवा जिला अध्यक्ष अमित अवस्थी कानपुर देहात ,अखिलेश कुमार उज्जवल मिश्रा प्रयागराज, आशीष कुमार मिश्रा आजमगढ़, रिंकू पाठक अलीगढ़ ,पंडित राधा कृष्ण उन्नाव, बृजेश गुप्ता कुशीनगर ,शीशपाल मैनपुरी, रमाकांत कटारे जालौन ,संदीप पटेल जौनपुर ,गोविंद शर्मा आगरा, माधव राज महाराजगंज, जय वीर सिंह फिरोजाबाद ,विवेक कुमार त्रिपाठी कन्नौज छात्र संघ में लवकुश मिश्रा बहराइच अवध दीक्षित, कन्नौज अनुज सिंह छतरपुर, अनुज दुबे अयोध्या, गुड्डू दुबे कानपुर देहात समेत 40 जिला अध्यक्षों को मनोनीत किया गया शेष जिले के जिला अध्यक्ष जुलाई के माह में पूरे कर लिए जाएंगे।


text:
मुंबई 01 जून (वार्ता). बॉलीवुड अभिनेत्री ऐश्वर्या राय आ इरफान खान के फिलिम बॉक्स ऑफिस पर टकराए वाला बाड़ी सँ.
ऐश्वर्या राय के फिलिम फन्ने खान तीन अगस्त के रिलीज़ होखे वाली बा आ ओही दिने इरफान खान के कारवां फिलिमो रिलीज होखे वाली बा. ऐश्वर्या राय आपन कमबैक जज़्बा फिलिम से कइले रही आ ओह फिलिम में उनकर साथ दिहले रहलें इरफान खान. अब ऐश्वर्या उनुकरे फिलिम से टक्कर लेत लउकीहें.
कारवां फिलिम से कन्नड़ सुपरस्टार दलकीर सलमान बॉालीवुड में डेब्यू करे जात बाड़न.
फन्ने खान फिलिम में ऐश्वर्या, राजकुमार राव का अपोज़िट दिखाई दीहें. कहल जात बा कि एह फिलिम में ऐश्वर्या के किरदार हॉलीवुड के सिंगर्स मडोना, बियॉन्से अउर रिहाना से प्रेरित बा.
फिलिम के कहानी बाप बेटी का रिश्तन पर बा.
15 total views, 1 views today


text:
पानी
पानी (अंगरेजी: Water रासायनिक सूत्र: H2O) बिना रंग, बिना गंध आ बिना स्वाद के अईसन एगो पदार्थ जौन आमतौर पर पृथ्वी पर नदी, झील, ताल, तालाब, आ समुद्र में तरल रूप में मिलेला, बरखा की रूप में आसमान से बरिसे ला आ बर्फ़ की रूप में ठोस अवस्था में पावल जाला, एगो बहुत महत्व वाला पदार्थ हवे। पानी अगर ना रहित त पृथ्वी पर जिन्दगी के शुरुआत न भइल रहित। ज्यादातर जीव सब की कोशिका में कोशिका द्रव्य की रूप में पावल जाला आ जीवन खातिर बहुत जरूरी मानल जाला।
पानी की एगो अणु में ऑक्सीजन के एगो आ हाइड्रोजन के दू गो परमाणु होला। पृथ्वी के लगभग 71% सतह पानी से तोपाइल बाटे।[1] पृथ्वी पर कुल पानी के 96.5% पानी समुद्र की रूप में बाटे, 1.7% जमीनी पानी 1.7% ग्लेशियर आ बर्फीली टोपी की रूप में, आ ख़ाली 0.001% पानी हवा में भाप, बादर आ बरखा के रूप लेवे वाला बाटे।[2][3] खाली 2.5% पानी साफ पानी बाटे, एहू के 98% बरफ आ पातालीय जल की रूप में बाटे। 0.3% से भी कम साफ पानी के मात्रा नदी, झील आ आकाश में बाटे आ बहुत मामूली मात्रा (0.003%) में सजीव जीवधारी सब में स्थित बाटे।[2]
आदमी खातिर पानी के बहुत उपयोग बाटे। रोज की जीवन में पिये वाला पानी से ले के खेत में सिंचनी करे खातिर, उद्योग सब में इस्तेमाल खातिर, पानी में जहाज चला के यातायात आ आवागमन खातिर, अइसन बहुत सारा सीधा उपयोग वाली चीज बा सब जेवन मनुष्य की जीवन खातिर जरूरी भ लाभदायक बाटे।
पानी का जीवन खातिर महत्व एही बात से बूझल जा सकत बाटे की बैज्ञानिक लोग कौनों दुसरा ग्रह या आसमानी चीज पर जिनगी के होखला के खोज करे खातिर सभसे पहिले ईहे खोजे के कोसिस करे ला की उहाँ पानी मिलत बाटे की नाहीं।
एही सब इस्तेमाल की चलते पानी एगो महत्व वाला संसाधन हवे। एकर रखरखाव आ मैनेजमेंट कई कारण से बहुत जरूरी बाटे काहें से कि आजकाल प्रदूषण आ कमी की चलते एकर महत्व बहुत बढ़ गइल बाटे।
इहो देखल जायसंपादन
संदर्भसंपादन
- ↑ "CIA - The world factbook". Central Intelligence Agency. Retrieved 2 सितंबर 2015.
- ↑ 2.0 2.1 Gleick, P.H., ed. (1993). Water in Crisis: A Guide to the World's Freshwater Resources. Oxford University Press. p. 13, Table 2.1 "Water reserves on the earth".
- ↑ Water Vapor in the Climate System, Special Report, [AGU], December 1995 (linked 4/2007). Vital Water UNEP. अभिलेखित 24 मार्च 2015 मौजूद बाटे:Wayback Machine पर।


text:
पर्यावरण
पर्यावरण (अंगरेजी: Environment) कौनो जीवधारी के चारों ओर पावल जाये वाली सगरी जैविक आ अजैविक चीजन क एकट्ठा रूप हउवे जेवना से ओ जीवधारी के जीवन परभावित होला।
पर्यावरण में सगरी प्राकृतिक आ मनुष्य क बनवाल चीज भी आ जाला; सगरी जिंदा जीव-जंतु से लेके बेजान चीज ले, सभ कुछ आ जाला।[1] एही से पर्यावरण में दू तरह क चीज गिनावल जाला: "जैविक संघटक" - सगरी जिंदा जीव-जंतु, पेड़-पौधा, बैक्टीरिया आ कीड़ा-मकोड़ा सभ; आ "अजैविक संघटक" - सगरी बेजान भौतिक आ रासायनिक चीज, जइसे पहाड़, मैदान, माटी, हवा, पानी इत्यादि।[2]
प्राकृतिक पर्यावरण क मतलब होला अइसन कुल चीज जेवन प्रकृति में अपने आप मिलेलीं आ मनुष्य द्वारा ना बनावल हईं। एगो अउरी अर्थ में ओइसन सारा जगहन की पर्यावरण के प्राकृतिक पर्यावरण कहल जाला जहाँ मनुष्य क बहुत कम हस्तछेप भइल होखे। प्राकृतिक पर्यावरण की अंग की रूप में कौनो जगह क जमीनी रचना, जलवायु, नदी, झील, प्राकृतिक बनस्पति, जीव-जंतु आ इन्हन से जुडल सभ तरह क क्रिया के अध्ययन होला। प्राकृतिक पर्यावरण की बिपरीत बनावटी पर्यावरण एगो अइसन पर्यावरण होला जेवना क रचना आदमी अपनी हिसाब से करेला। बनावटी पर्यावरण में उहे क्रिया-प्रक्रिया होले जेवन प्राकृतिक पर्यावरण में होले लेकिन ई आदमी द्वारा बहुत ढेर नियन्त्रित आ परभावित होले।
पर्यावरण अवनयन क मतलब होला पर्यावरण की गुणवत्ता में कमी। एही क एगो प्रकार हवे प्रदूषण जेवना में प्राकृतिक पर्यावरण में कौनो अइसन चीज क प्रवेश मनुष्य की काम द्वारा होला जेवना से प्राकृतिक पर्यावरण क ब्यवस्था गड़बड़ा जाला आ एकरी गुणवत्ता में कमी होला। हवा, पानी अउरी माटी में मनुष्य द्वारा फईलावल गंदगी से होखे वाला प्रदूषण अइसने एगो घटना बा।[3][4]
पर्यावरण क पढ़ाई करे वाला बिज्ञान के पर्यावरण बिज्ञान कहल जाला। एकरी आलावा भूगोल में एकर जनरल अध्ययन भी होला आ पर्यावरण भूगोल नाँव के शाखा में भी होला।
इकोलॉजी[संपादन करीं]
इकोलॉजी में जीव सभ आ उनहन के पर्यावरण के बीच क्रिया-प्रतिक्रिया क अध्ययन आ बैज्ञानिक बिस्लेषण कइल जाला। ए बिज्ञान के पर्यावरणीय-जीव बिग्यान भी कहल जाला। मुख्य रूप से इ बिग्यान कौनो आस्थान की पर्यावरण के एगो सिस्टम मान के ओकर अध्ययन करे ला।
सिस्टम चाहे तंत्र क मतलब होला अइसन इकाई जेवना क सगरी हिस्सा एक-दुसरा से जुडल होखे आ आपस में क्रिया-प्रतिक्रिया करत होखे आ एही वजह से ऊ सिस्टम कई टुकड़न से मिल के बनला की बावजूद एगो सिंगल इकाई की रूप में ब्यवहार करत होखे।
ए नजरिया से देखल जाय त हमनी की पृथ्वी क पर्यावरणो एगो बहुत बड़हन सिस्टम के रूप में काम करेला। पर्यावरण क रचना कई चीज से मिल के भइल बा जिनहन के एकर अंग (पार्ट भा एलिमेंट) कहल जा सकेला आ तबो पर ई अलग-अलग अंग कौनों न कौनो क्रिया-प्रक्रिया द्वारा एक दुसरा से जुड़ के पुरा पर्यावरण के एगो सिंगल ज़िंदा इकाई की रूप में काम करे लायक बनावेला। एही से पर्यावरण के एगो पारिस्थितिक तंत्र कहल जाला। एकरे बाद दुसरा स्तर पर दुनिया के अलग-अलग इलाका में अलग-अलग किसिम के पर्यावरण दसा के कारण अलग तरह के बायोम पावल जालें। या फिर अउरी छोट स्तर पर भी पृथ्वी के कौनों हिस्सा के इकोसिस्टम मान के ओकर अध्ययन आ बिस्लेषण कइल जा सके ला।
इकोसिस्टम की रूप में पर्यावरण के मान लिहला पर एकरी अध्ययन में कई तरह क सुबिधा हो जाला। सबसे बड़ बात ई कि तब ई मान लिहल जाला की पर्यावरण की कौनो छोट से छोट अंग में कौनो बदलाव होई त ओकर परभाव पूरा पर्यावरण पर पड़ी। ए तरह से पर्यावरण में होखे वाला बदलाव क अध्ययन करे में बहुत सुबिधा हो जाला।
प्राकृतिक पर्यावरण[संपादन करीं]
प्राकृतिक पर्यावरण प्रकृति में अपने आप, यानि प्राकृतिक रूप से पावल जाए वाली सगरी जिंदा आ बेजान चीजन के एकट्ठा रूप हवे। अइसन प्राकृतिक दसा जेह में आदमी क हस्तक्षेप बहुत कम भइल होखे। पूरा ब्रह्मांड प्राकृतिक बा, बाकी ई शब्द अकसर पृथ्वी खातिर इस्तमाल कइल जाला, या पृथ्वी के कौनों खास इलाका खातिर। एह तरह के पर्यावरण में पृथ्वी पर पावल जाए वाली सगरी जीव सभ के प्रजाति, चट्टान, जलवायु, मौसम आ अन्य प्राकृतिक संसाधन सभ के शामिल कइल जाला जेकरा से मनुष्य के जीवन संभव बा आ जवना पर मनुष्य के सगरी वर्तमान आर्थिक गतिबिधि सभ मूल रूप से निर्भर बा।[5] प्राकृतिक पर्यावरण के बिपरीत, मनुष्य के बनावल पर्यावरण बा। पृथ्वी के बहुत सारा इलाका में मनुष्य अपना गतिबिधि से मूल प्राकृतिक दसा सभ के एतना बदल दिहले बा, जइसे कि खेती खातिर या शहर बसावे खातिर, कि अब उहाँ के प्राकृतिक पर्यावरण बदल के मनुष्य-निर्मित पर्यावरण बन गइल बाटे। इहाँ तक कि बहुत मामूली बुझाए वाला बदलाव, जइसे कौनों रेगिस्तानी इलाका में माटी के देवाल आ छान छप्पर डाल के घर बना लिहल भी आसपास के पर्यावरण के आर्टिफिशियल पर्यावरण में बदल देला, ऊ प्राकृतिक ना रहि जाला। हालाँकि, बहुत सारा जियाजंतु आपन घर बनावे लें आ बहुत बड़ आकार के रचना भी क देलें, उनहन के कइल बदलाव प्राकृतिक पर्यावरण के हिस्सा मानल जाला।
वास्तव में पूर्ण रूप से प्राकृतिक पर्यावरण पृथ्वी पर साइदे कहीं मिले, आ कौनों भी जगह के प्राकृतिकता 100% प्राकृतिक से 0% प्राकृतिक के बीच कहीं होला। वास्तव में प्राकृतिक पर्यावरण के चीजन के एह तरीका से देखल जा सके ला कि इनहन के प्राकृतिकता मनुष्य के कामकाज के परभाव से केतना सुरक्षित बा।[6] कुछ लोग के कहनाम इहो बा कि जब मनुष्य के काम से पूरा पृथ्वी के जलवायु सिस्टम आ हवा के बनावट में बदलाव हो रहल बा, पृथ्वी के कौनों हिस्सा आज अइसन नइखे बचल जवना के सही अरथ में प्राकृतिक कहल जा सके।
एक ठो दूसर संर्दभ में, प्राकृतिक पर्यावरण शब्द के प्रयोग जीवजंतु के आवास (हैबिटाट) खातिर भी होला। उदाहरण खातिर, जब ई कहल जाय कि जिराफ सभ के प्राकृतिक पर्यावरण सवाना घास के मैदान हवे।
पृथ्वी बिज्ञान आ भौतिक भूगोल जइसन बिसय जे मुख्य रूप से एह तरह के पर्यावरण के अध्ययन करे लें, प्राकृतिक पर्यावरण के चार हिस्सा में बाँटे लें: थलमंडल, वायुमंडल, जलमंडल आ जीमंडल। कुछ बिद्वान लोग हिममंडल (क्रायोस्फीयर, बर्फ वाला हिस्सा) आ मृदामंडल (पेडोस्फीयर, माटी वाला हिस्सा) के अलग से गिने लें आ पृथ्वी के छह गो मंडल में बाँटे लें।
आदमी आ पर्यावरण[संपादन करीं]
जइसे पृथिवी पर हर जीव-जंतु अपनी पर्यावरण की संघे क्रिया-प्रतिक्रिया (अन्तर्क्रिया) करेला ओइसहीं मनुष्यो अपनी पर्यावरण की संघे अन्तर्क्रिया करेला। मनुष्य आ ओकरी पर्यावरण की बीच की संबंध क अध्ययन दू तरह से कइल जाला इतिहासी रूप से, मने कि 'समय की साथ बदलाव'; आ भूगोलीय रूप से, मने कि अस्थान की संघे बदलाव।
इतिहास देखल जाय त ई पता चलि की मानव क आपनी पर्यावरण की संघे कई तरह का संबंध रहि चुकल बा। पहिले मनुष्य अउरी जीव जंतु की तरे हर तरह से पर्यावरण पर निर्भर रहे आ पर्यावरण की क्रिया से मनुष्य क जीवन नियंत्रित होखे। आज मानव समाज पर्यावरण में बहुत भारी बदलाव क सकत बा आ क इले बा।आज मानव समाज की लगे एतना घातक परमाणु बम आ हाइड्रोजन बम बा कि ऊ पुरा पृथ्वी क (मने सगरी पर्यावरण क) बिनास करे में सक्षम बा। ई पूरा बिकास कइसे भइल एकर अध्ययन बहुत रोचक आ ज्ञान देवे वाला विषय हो सकेला।
भूगोल की हिसाब से देखल जाय त अलग-अलग जगह पर मानव समाज का ओकरी पर्यावरण की संघे अलग तरह क संबंध मिली। मनुष्य आ पर्यावरण की बिचा में होखे वाला क्रिया-प्रतिक्रिया आ ओकर परभाव कइसे एक जगह से दूसरी जगह बदलत जाला एकर अध्ययन भूगोल में कइल जाला।
पर्यावरण बिज्ञान[संपादन करीं]
पर्यावरण बिज्ञान, चाहे पर्यावरणी बिज्ञान, एगो नया जमाना क बिज्ञान हवे जेवना में पर्यावरण कइसे काम करे ला, मनुष्य आ पर्यावरण के संबंध का बा, आ पर्यावरण के मनुष्य कइसे नुकसान पहुँचावत बा आ एकर कइसे मैनेजमेंट कइल जा सकेला, एही कुल क अध्ययन कइल जाला।
पर्यावरणीय मुद्दा आ समस्या[संपादन करीं]
पर्यावरणी मुद्दा या पर्यावरणी समस्या, पर्यावरण पर मनुष्य के नोकसानदेह परभाव हवे। बहुत लंबा समय से ई चिंता के बिसय रहल बाड़ें, बाकी अभिन ले इनहन के सुलझाव पूरा तरीका से ना हो पवले बा।[7]
एकर पूरक बिचार हवे पर्यावरण संरक्षण, मने कि पर्यावरण के सुरक्षा, में अइसन काम के शामिल कइल जाला जे ब्याक्तिगत, संस्थागत भा सरकारी या अंतरराष्ट्रीय स्तर पर प्राकृतिक पर्यावरण के दसा के मनुष्य के परभाव से सुरक्षा देवे खाती कइल जा रहल बाने; चाहे पर्यावरण के लाभ खातिर भा मनुष्य के फायदा खाती। पर्यावरणवाद, एक तरह के सामाजिक आ पर्यावरणी आंदोलन हवे जवना के तहत पर्यावरणी मुद्दा सभ के साथ निपटे बदे जागरुकता, शिक्षा आ सामाजिक सक्रियता बढ़ावे खातिर काम कइल जाला।[8]
प्रदूषण[संपादन करीं]
प्रदूषण जब कौनो तरह के हानिकारक तत्व प्रकृति में पावल जाये वाला हवा, पानी चाहे माटी जैसन उपयोगी चीजन में मिल के ओके गंदा कर देला आ ओके आदमी के उपयोग लायक ना रहे देला त एही के प्रदूषण कहल जाला। एकर सीधा बुरा असर आदमी आ सगरी जीव-जंतु पेड़-पौधा पर पड़ेला। जवन नुक्सानदेह पदार्थ की मिलला से प्रदूषण होला, माने कि जवन पदार्थ प्रदूषण के कारण होला, ओके प्रदूषक कहल जाला।
प्रदूषण के एइसन घटना अपने-आप प्राकृतिक रूप से भी हो सकेला आ एह में आदमी के भी हाथ हो सकेला। आदमी द्वारा होखे वाला प्रदूषण में जबसे आदमी बिज्ञान आ तकनीक में आगे बढल बा तबे से ढेर इजाफा भइल बा। एक परकार से आदमी खुदे अपनी पर्यावरण में नुकसानदेह पदार्थन के पहुँचा के प्रदूषण फइला रहल बा जेवना से पर्यावरण आ प्रकृति में नुकसानदेह परिवर्तन देखेके मिलत बा।
नदी की पानी में शहरी नाला अउरी फैक्टरी के जहरीला पानी मिलले से नदी के पानी पिए लायेक ना रहि जाला। अगर एइसन जहरीला पदार्थन के बहुत अधिक मात्रा पानी में मिल जाला त ऊ पानी नहाये लायक भी ना रहि जाला आ ओ में रहे वाला जीव-जंतु भी मरे लागेलन आ ऊ पानी गाय-गोरू के भी पिए लायक ना बचेला। नदी, ताल, तलही आ झील में ए तरह क प्रदूषण जल प्रदूषण कहल जाला।
एही तरह से हवा प्रदूषण, शोर प्रदूषण, माटी प्रदूषण, ठोस-कचड़ा प्रदूषण, प्रकाश प्रदूषण आदि कई परकार के प्रदूषण आजकाल पूरा विश्व खातिर समस्या बनल बा।
जलवायु बदलाव[संपादन करीं]
जलवायु बदलाव भा जलवायु परिवर्तन (Climate change), पृथ्वी के जलवायु में लंबा समय के दौरान होखे वाला बदलाव हवे। खासतौर पर वर्तमान समय में मनुष्य के क्रियाकलाप से भूमंडलीय तापन के कारन जलवायु में होखे वाला परिवर्तन एगो प्रमुख चर्चा के बिसय बाटे आ कुछ लोग के हिसाब से निकट भबिस्य में पृथ्वी आ मानवता खातिर एगो खतरा बाटे।
बैस्विक गरमाव आ एकरे कारण जलवायु में बदलाव पछिला लगभग एक सदी के समय में धरती के जलवायु सिस्टम में औसत तापमान के बढ़ती आ एकरा से जुड़ल परभाव सभ खातिर इस्तेमाल होखे वाला शब्दावली हवे। कई तरह के बैज्ञानिक सबूत ई देखा रहल बाने कि जलवायु सिस्टम गरम हो रहल बाटे।
पर्यावरण दर्शन[संपादन करीं]
पर्यावरण दर्शन दर्शनशास्त्र के शाखा हवे जे एह बात पर विचार करे ले की आदमी क अपनी पर्यावरण की बारे में का सोच आ बिचार बा, लोग आपनी पर्यावरण की बारे में कइसे सोचेला। पर्यावरण दर्शन ए बारे में चिंतन करे ला कि पर्यावरण के मनुष्य की संदर्भ में कइसे देखल जात बा आ मनुष्य अपना के पर्यावरण की संदर्भ में कइसे देखत बा।
आसन भाषा में कहल जाय त ई ए बात क अध्ययन करे ला की हमनी क अपनी पर्यावरण की बारे में का सोचत बाड़ीं आ हमहन क अपनी पर्यावरण की बारे में जेवन सोच बा ऊ केतना ठीक बा आ केतना गलत बा। पर्यावरण दर्शन क कुछ मुख्य सवाल नीचे दिहल गइल चीजन से संबधित बा:[9]
- पर्यावरण आ प्रकृति के कइसे परिभाषा दिहल जाय?
- पर्यावरण क मूल्यांकन कइसे होखे?
- पर्यावरण आ पशु-पक्षी की बारे में नैतिक बिचार का होखे के चाही?
- लुप्त होखे की खतरा वाली प्रजातिन की बार में राय?
- पर्यावरण वाद आ डीप इकोलाजी?
- पर्यावरण क सुंदरता आ एकर सुंदरताशास्त्र?
- पर्यावरण के फिर से वापस प्राकृतिक रूप में अस्थापना, आ
- भविष्य की पीढ़ी क पर्यावरण कइसन होखे के चाही?
संरक्षण[संपादन करीं]
प्रबंधन[संपादन करीं]
पर्यावरण प्रबंधन क अर्थ होला अइसन सारा चीज क मैनेजमेंट जेवना से पर्यावरण पर परभाव पड़त होखे। एकर मतलब पर्यावरण की प्रबंधन से नाहीं बलुक पर्यावरण के प्रभावित करे वाला चीजन की मैनेजमेंट से बा।
नीति[संपादन करीं]
पर्यावरण नीति या पालिसी पर्यावरण की सुरक्षा आ एके प्रभावित करे वाला चीजन की बारे में योजना बनावे खातिर आधार देला। पर्यावरण नीति कौनों भी संस्था (जेह में कौनों राष्ट्र के सरकार से ले के कौनों प्राइवेट कंपनी ले सामिल बा) के द्वारा घोषित, ओह संस्था के पर्यावरण के बारे में सोच, बिचार, उद्देश्य इत्यादि के जाहिर करे वाला चीज हवे आ ई एह बात के वक्तव्य भा साफ-साफ कथन होला कि संस्था के पर्यावरणी मुद्दा सभ पर का पोजीशन बा आ पर्यावरण के मामिला में ऊ कवना किसिम के नैतिक भाव रखत बा, साथे-साथ पर्यावरण के सुरक्षा खातिर बनावल कानून आ रेगुलेशन सभ के ऊ संस्था कवना तरीका से पालन करी आ एकरे खातिर केतना तत्पर बाटे।
कानून[संपादन करीं]
पर्यावरण कानून में ऊ सगरी अंतर्राष्ट्रीय संधि, समझौता आ कौनों देस में बनावल कानून आ जालें जेवन पर्यावरण की रक्षा खातिर बनावल गइल होखें। एकर मेन मकसद होला आदमी की क्रियाकलाप से प्राकृतिक पर्यावरण के होखे वाला नोकसान के रोकल आ पर्यावरण क टिकाऊपन बचावल।
पर्यावरणवाद[संपादन करीं]
पर्यावरणवाद एक तरह के दर्शन, बिचारधारा आ सामाजिक आंदोलन ह जे पर्यावरण के सुरक्षा खातिर आ एकर मूल रूप बचावे खातिर बा। ई एक तरह के सामाजिक आ पर्यावरणी आंदोलन हवे जवना के तहत पर्यावरणी मुद्दा सभ के साथ निपटे बदे जागरुकता, शिक्षा आ सामाजिक सक्रियता बढ़ावे खातिर काम कइल जाला।[10]
पर्यावरण दिवस[संपादन करीं]
यूनाइटेड नेशंस के द्वारा घोषित बिस्व पर्यावरण दिवस हर साल 5 जून के मनावल जाला। ई यूनाइटेड नेशंस के द्वारा दुनिया भर में हमनी के प्राकृतिक पर्यावरण के रक्षा सुरक्षा खातिर जागरूकता ले आवे खातिर मनावल जाला। पहिली बेर ई 1974 में मनावल गइल आ आज 143 से ज्यादा देसन में हर साल मनावल जा रहल बाटे। हर साल एकरा खातिर एक ठो थीम चुनल जाले। दुनिया भर के सरकारी, गैर-सरकारी संस्थान आ इस्कूल कॉलेज में ई दिवस मनावल जाला।
इहो देखल जाय[संपादन करीं]
संदर्भ[संपादन करीं]
- ↑ सुरेश लाल श्रीवास्तव प्रतियोगिता दर्पण, मार्च, 2009 पृष्ठ 1423
- ↑ मधु अस्थाना, पर्यावरण एक संक्षिप्त अध्ययन
- ↑ सुरेश लाल श्रीवास्तव प्रतियोगिता दर्पण, मार्च, 2009
- ↑ मधु अस्थानापर्यावरण एक संक्षिप्त अध्ययन
- ↑ Johnson, D. L.; Ambrose, S. H.; Bassett, T. J.; Bowen, M. L.; Crummey, D. E.; Isaacson, J. S.; Johnson, D. N.; Lamb, P.; Saul, M.; Winter-Nelson, A. E. (1997). "Meanings of Environmental Terms". Journal of Environmental Quality. 26 (3): 581–589. doi:10.2134/jeq1997.00472425002600030002x.
- ↑ Symons, Donald (1979). The Evolution of Human Sexuality. New York: Oxford University Press. p. 31. ISBN 0-19-502535-0.
- ↑ Frances Harris (8 February 2012). Global Environmental Issues. John Wiley & Sons. pp. 15–. ISBN 978-1-119-95208-4.
- ↑ Eccleston, Charles H. (2010). Global Environmental Policy: Concepts, Principles, and Practice. Chapter 7. ISBN 978-1439847664.
- ↑ Belshaw, Christopher (2001). Environmental Philosophy. Chesham: Acumen. ISBN 1-902683-21-8.
- ↑ Eccleston, Charles H. (2010). Global Environmental Policy: Concepts, Principles, and Practice. Chapter 7. ISBN 978-1439847664.


text:
विष्णु
विष्णु, नारायण या हरि की नाँव से प्रसिद्ध, बिष्णू (भोजपुरी उच्चारण), हिंदू धर्म में एगो सबसे प्रमुख देवता हवें। वैदिक देव की रूप से ले के पुराणन ले इनकर अस्थान बहुत महत्व के बतावल बाटे। ई ब्रम्हा आ शिव की संघे मिल के त्रमूर्ति क हिस्सा हवें, जहाँ ई पालन करे आ सृष्टि के रक्षा करे वाला देव की रूप में मानल गइल बाड़ें। वैष्णव शाखा में ई सभसे बड़ा देव मानल जाने आ स्मार्त शाखा में पाँच गो सभसे मुख्य देवता लोग में गिनल जानें।
इहो देखल जाय[संपादन करीं]
संदर्भ[संपादन करीं]
बाहरी कड़ी[संपादन करीं]
- BBC Religion & Ethics – Who is Vishnu (bbc.co.uk)


text:
भारत ऑटोमोटिव इंडस्ट्री के एगो बड़हन मार्केट ह| भारत सबसे तेजी से पूरा विश्व में उभरे वाला मार्केट रहे लेकिन आज काल कुछ डिक्लाइन भईल बा| पूरा विश्व में प्रोडक्शन के नजरिया से भारत के सातवाँ स्थान बा आ वॉल्यूम के नजरिया से चौथा स्थान बा| भारत साल में औसतन 17.5 मिलियन गाड़ियन के उत्पादन करेला| सबसे बड बात इ बा कि भारत के इकॉनमी के एगो बड़हन हिस्सा एह ऑटोमोटिव सेक्टर से जुडल बा| मैन्युफैक्चरिंग के जीडीपी में हिस्सेदारी लगभग 14% बा| ओह में अकेले ऑटोमोटिव के 7% के हिस्सेदारी बा|
हमनी के खाली 3.9% के आस पास जीडीपी के हिस्सा शिक्षा प आ 0.85% हिस्सा रिसर्च प खर्च करीला जा| एह बात से अंदाजा लगावल जा सकेला कि कतना बड हिस्सेदारी ऑटोमोटिव के रहल बा| भारतीय अर्थव्यवस्था के नजरिया के ऑटोमोटिव के बड़हन योगदान बा| एही बिषय प देखल जाई कि एकर एतिहासिक पहलु का रहल बा आजादी के बाद से, लोग भारत में निवेश काहे करी, भारत के लगे एह क्षेत्र में कवन कवन चुनौती सामने बा, सरकारी पहलु का बा, एकर प्रभाव भारतीय अर्थव्यवस्था प कईसे परी आदि |
भारत में ऑटोमोटिव इंडस्ट्रीज के अतीत
वर्तमान के स्तिथि और चुनौती के बारे में जाने से पाहिले हमनी के एकर ऐतिहासिक पहलु के थोडा संज्ञान में ले लेवल जाव| 1897 में पहिला कार भारत के सड़क प आपन शुरुआत कईलस| 1930 आवत आवत इम्पोर्ट होखे शुरू भईल उहो बहूत कम मात्रा में| मूल रूप से 1940 के आस पास ऑटोमोटिव इंडस्ट्रीज के शुरुआत भारत में भईल| पाहिले हिंदुस्तान कंपनी आइल 1942 में, फिर प्रीमियर 1944 आ फिर महिंद्रा 1945 में आपन शुरुआत कईलस|
जब 1947 में भारत आजाद भईल तब सरकार अउरी प्राइवेट सेक्टर के लोग गाडी के कॉम्पोनेन्ट बनावे खातिर मिलकर के प्रयास कईलस ताकी ओकरा से ऑटोमोटिव इंडस्ट्रीज के मदद कईल जा सके| 1950 से 1960 तक राष्ट्रीयकरण अउरी लाइसेंस राज के चलते काफी प्रभावित रहल| 1970 में जब आयात प्रक्रिया प बैन लगावल गईल तब भारत के ऑटोमोटिव इंडस्ट्रीज काफी फले-फुले के मौका मिलल| ट्रेक्टर, स्कूटर जईसन चीज त बने लागल लेकिन कार तबो लक्ज़री लेखा ही रहे| फिर अस्सी के मध्य में राजीव गाँधी जी दिल्ली में ऑटो एक्सपो के जरिए भारत के ऑटोमोटिव इंडस्ट्रीज के प्रोत्साहित करे के कोशिश जरूर कईले रहले|
नौ दिन तक चलल ओह ऑटो एक्सपो में भारत द्वारा उपयोग कईल नया नया तकनीक, रिसर्च और विकास से भारत के लोग के अवगत करावल चहले अउरी लोगन के एकरा प्रति उत्तेजित करे के कोशिश कईले| लेकिन जईसे नब्बे के दशक में आर्थिक संकट आइल ओह से काफी प्रभावित रहल| नया नया वित्तमंत्री बनले मनमोहन सिंह नर्सिम्भा राव के नेतृत्व में, अउरी उदारीकरण के आवाहन कईले| परिणामस्वरुप बहुराष्ट्रीय कंपनी जईसे जापान के सुजुकी आ टोयटा अउरी साउथ कोरिया के हुनडाई के भारत में निवेश करे खातिर स्वागत कईल गईल|
1991 से शुरू भईल बाहर के कंपनी के हिस्सेदारी जवना में ‘जॉइंट वेंचर’, ‘प्रोडक्शन शेयरिंग’, ‘ट्रांसप्लांट’, ‘क्रॉस बोर्डेर मर्जर’ जईसन प्रक्रिया के काफी बल मिलल| सन 2000 तक भारत के मार्केट में खाली 12 गो बड ऑटोमोटिव कंपनी रहीसन जवना में ज्यादातर कंपनी में बाहरी कंपनी के प्रत्यक्ष आ अप्रत्यक्ष रूप से हिस्सेदारी रहे| लेकिन एगो आश्चर्य के बात बता दी कि उदारीकरण के बादो ऑटोमोबाइल के क्षेत्र में, अस्सी के दशक के अपेक्षाकृत नब्बे के दशक में निर्यात में गिरावट भईल रहे| ओकरा पीछे कारन इ रहे कि बहुराष्ट्रीय कंपनी आउटमोडेट प्लेटफ़ॉर्म प्रदान कईलस भारत के जवना चलते वैश्विक कम्पटीशन में बढ़िया से भाग ना ले पवलस|
भारत में निवेश करेके कारण
भारत में निवेश के सबसे पहिला आ मुख्य कारण इ बा कि भारत के बाजार काफी स्टेबल बा| जवना रफ़्तार से पापुलेशन बढ़ रहल बा ओह रफ़्तार से लोग के जरूरत भी ओही मुताबिक बढ़ी| एह से निवेशक लोग भारत दने रुख करे के कोशिश करीहे| बढ़त घरेलु खपत एकर प्रमाण बा| चुकी चाइना, ग्रीस आ तनी मनी अमेरिका के इकॉनमी प्रभावित होखला के वजह से अउरी पश्चिमी एशियाइ देशन में असंतुलित सुरक्षा के नजरिए से भारत से बाजार काफी बेहतर बा|
आज भारत वॉल्यूम के नजरिया से भारत ऑटोमोटिव मार्केट के विश्व के चौथा बड देश बा| चुकी भारत एगो कृषि प्रधान देश रहल बा एह से अहिजा खेती से सम्बंधित तकनिकी सहायता जईसे ट्रेक्टर आदि के बरियार मांग रहल बा| पिछला सात साल में तवो व्हीलर के उत्पादन में वार्षिक 8.5 मिलियन से 15.9 मिलियन यूनिट तक पहुचल बा| इ एह बात के प्रतिक बा कि भारत में ऑटोमोटिव इंडस्ट्रीज के भविष्य काफी सुनहरा बा|
भारत के निति पाहिले के अपेक्षाकृत काफी उदार बा जवन कि निवेशक के भारत दने आकर्षित करेला| अगर एक्साइज देखल जाव त काफी कम बा, ऑटोमोटिव खातिर मिशन प्लान काफी अच्छा बा| इ सब चीज एगो निवेशक के भारत के तरफ आकर्षित करी| भारत के तरफ से अच्छा प्लेटफार्म दिहल जा रहल बा एगो मैन्युफैक्चरिंग हब बनावे खातिर| हमनी के प्रधानमंत्री जी भी कई तरह के सुंदर इनिशिएटिव जईसे ‘मेक इन इंडिया’ अउरी ‘गेट अप इंडिया’ आदि के जरिए सभे के स्वागत करे के कोशिश कर रहल बानी| भारत के मार्केट के दूसरा बड़ा खासियत बा कि कही एक जगह केन्द्रित नइखे|
भारत के हर क्षेत्र में एकर प्रभाव बा| दक्षिण क्षेत्र खासकर के चेन्नई आ बंगलौर 35% रेवेनुए शेयर रखेला, अउरी भारत के लगभग 60% एक्सपोर्ट ओहिजा से होला| दूसरा क्षेत्र सेंट्रल रीजन बा जवना में महाराष्ट्र, पुणे बा, जवन 33% रेवेनुए के शेयर रखेला| उत्तरी रीजन 32% रेवेनुए रखेला जवना में हरियाणा के मानेसर अउरी गुडगाँव महत्वपूर्ण क्षेत्र बा| इहो एगो कारन हो सकेला निवेशक के आकर्षित करे खातिर| इ त हम मत्वपूर्ण जगह के नाम बतईनी ह ओईसे पश्चिम बंगाल भी अच्छा हब ह| भारतीय बाजार निवेशक लोग के विकल्प प्रदान करेला जवन शायद ही कवनो देश में होई|
सरकार के पहल
भारत सरकार के तरफ से भी काफी अच्छा समर्थन मिल रहल बा| नीतिगत बदलाव भी कईल जा रहल बा| ऑटोमोटिव के क्षेत्र में 100% FDI के हरी झंडी देल गईल बा एह से विदेशी निवेशक के भारी मात्रा में आवे के उम्मीद बा| FDI के अच्छा पहल एह से हम मानिला काहे कि FDI से सिर्फ कैपिटल इन्वेस्टमेंट ना बल्कि टेक्नोक्रैट के भी स्थानांतरण होला| 2015-2016 के यूनियन बजट के देखल जाव त ओहमे ट्रेक्टर सेक्टर के बूस्ट करे खातिर साढ़े आठ लाख करोड़ रुपया सरकार किसान के उधार देवे के निर्णय कईले बिया| एक से दू गो फायदा बा|
पहिला, के खेती में तकनीक से कम समय में ज्यादा उत्पादन के लाभ मिली जवना से बढ़त जनसँख्या के खाद्य आपूर्ति वाला उद्देश्य सार्थक होई| एह से खाद्य आपूर्ति से क्षेत्र में होखे वाला आयात में कमी होई| दूसरा फायदा इ बा कि ऑटोमोटिव इंडस्ट्रीज के काफी प्रोत्साहन मिली| भारत सरकार के तरफ से स्वस्थ्य एनवायरनमेंट के दिशा में एगो पहल कईल गईल बा जवना में CNG व्हीकल, इलेक्ट्रिक व्हीकल अउरी हाइब्रिड व्हीकल बनावे के समर्थन मिलल बा|
भारत सरकार के तरफ से ऑटोमोटिव मिशन प्लान जईसन प्लान के जरिए मदद मिल रहल बा| साथ ही भारत सरकार एक्सपोर्ट टैरिफ के भी कम कईले बिया जवना से निर्यात में चार चाँद लगावल जा सके| साथ ही साथ GST जईसन बिल लाके ऑटोमोटिव क्षेत्र में निवेश करे खातिर बेहतर विकल्प देवल जा रहल बा| एह से होई का कि जवन टैक्स के चोरी होत रहल ह राज्य के बॉर्डर प उ ख़त्म हो जाई, जवना के परिणाम स्वरुप प्रोडक्ट उचित दाम पर मिले लागी| चोरी कम होई आ उचित दाम प मिले लागी त लोग ख़रीदे के दिशा में भी आकर्षित होइहे|
500 करोड़ से ऊपर के निवेश में टैक्स रिलैक्सेशन के भी प्रावधान कईल जा रहल बा जवन कि लॉन्ग टर्म इन्वेस्टमेंट के दिशा में सार्थक कदम बा| नयका बनल नियम में छोटहन इंडस्ट्रीज के मोटीवेट करे खातिर एक्साइज ड्यूटी भी कम कईल गईल बा जवना से निवेश के तरफ जागरूकता बढ़ो| भारत सरकार लगातार राज्य सरकार के बिजली के तरफ इशारा कर रहल बिया कि ओकरा से दुरुस्त रखो|
भारत के सामने मुख्य चुनौती
भारत में ऑटोमोटिव इंडस्ट्रीज के अच्छा बाजार बनावे वाली समस्या क पीछे बहूत सारा चुनौती भी बा| एह चुनौती क सज्ञान में लेके एकर हल ढूढल काफी जरूरी बा| सबसे बड समस्या बा बिजली के जवन राज्य सरकार के अधिकार क्षेत्र में बा| ऑटोमोटिव कंपनी के मुलभुत जरूरी चीजन में पानी, बिजली अउरी इंफ्रास्ट्रक्चर रहेला| पानी के आजो हाल बेहाल बा| राज्य सरकार अउरी केंद्र सरकार के विवाद अभियो थमल नइखे|
एह सब के प्रबंधन महत्वपूर्ण बा काहे कि मान लिही कंपनी भारत आ रहल बिया अगर पर्याप्त मात्रा में बिजली ना होई त जनता के बिजली में काट के देवे के परी| भारत के सामने एगो सबसे महत्वपूर्ण चुनौती राज्य सरकार अउरी केंद्र सरकार के बीच समन्यवय भी रहल बा| हमेशा एक दूसरा से व्यक्तिगत स्तर तक आके लडत रहल बा| स्वस्थ्य लोकतंत्र के नजरिया से भी ठीक नईखे अउरी भारत के विकास के नजरिया से भी ठीक नईखे|
एगो अउरी बड़हन समस्या इ बा कि हमनी के ऑटोमोटिव के बेसिक चीज प पर्याप्त पईसा नईखी जा करत| जीडीपी के खाली 0.85% ही रिसर्च प खर्च होला| तमाम इंजीनियरिंग कॉलेज बा हर जगह टेक्निकल फेस्ट जईसन चीज होला| ओहिजा एक से बढ़ के एक सुझाव आवेला| लेकिन ओह लोग के आईडिया ओह दिन ख़त्म हो जाला जहिआ फंक्शन ख़त्म होला| इ सबसे जबुन चीज ह| प्लेटफार्म के कमी हमनी इहाँ के ह्यूमन कैपिटल के स्थानांतरित होखे के मजबूर कर देला|
इहे कारन बा कि आज ज्यादातर विद्यार्थी MS खातिर बाहर पलायन कर रहल बाड़े जेकरा के ब्रेन ड्रेन कहल जाला| जईसन कि हम उपरे एगो चीज मेंशन कईले रहनी कि उदारीकरण के बावजूद नब्बे के दशक में ऑटोमोटिव इंडस्ट्रीज के प्रोडक्शन में कमी आइल रहे| ओकर सीधा सरोकार ब्रेन ड्रेन से बा| अगर हमनी के आपन ह्यूमन कैपिटल रहित त, FDI के सहारे दोसर के लावल आउटडेटिड तकनीक छोड़ी, हो सकत रहे कि दुनिया के सबसे आधुनिक तकनीक भारत के होईत|
भारत में कुछ NGO भी अइसन विकास के मुखालफत कईले आइल बा| इहो एगो चुनौती बा| ताजुब के बात इ बा कि उ लोग एगो तय पैमाना से ज्यादा पईसा मजदूरन, अउरी आस पास के लोग के भड़कावे में खर्च करेला| उदहारण के रूप में एगो ग्रीन पीस नाम के NGO बा जवन FCRA के कानून के उल्लंघन करत रहल बा| FCRA के मुताबिक कवनो संस्था 50 प्रतिशत से ज्यादा पईसा अपना एडमिनिस्ट्रेशन प खर्च ना कर सकेला| लेकिन उ लोग करत आइल बा एही से आज ज्यादातर ग्रीन पीस से जुडल संस्था प बैन लगावल बा| चुकी कवनो ऑटोमोटिव कंपनी अगर आपन कंपनी लगा रहल बिया त ओहिजा के मजदूर के भडकावल, जमीन खातिर किसान के भडकावल ठीक चीज नइखे| इहो एगो बड समस्या बा जवन निवेशक खातिर चिंता के विषय रहेला|
अंत में निष्कर्ष के रूप में इहे कहल चाहब कि भारत में ऑटोमोटिव इंडस्ट्रीज के काफी सुनहरा भविष्य बा| एह में सभे के सहयोग जरूरी बा| हम आपन अनुभव बता रहल बानी कि लईकन में काफी भूख बा सीखे के प्रति| बस जरूरत बा अच्छा प्लेटफार्म के जवना के उम्मीद हम भारत सरकार से कर रहल बानी| आईडिया मरो मत एक्सपेरिमेंट करे के मौका मिलो| एकर विकास खातिर राजनीती से ऊपर उठके राज्य सरकार, केंद्र सरकार अउरी जनता सभे के एक साथे समन्यवय बईठावल जरूरी बा| ना त होला का कि केंद्र में दोसर पार्टी के सरकार बा आ राज्य में दोसर के त उ इर्ष्या के वजह से अपना राज्य में FDI के अनुमति ना देला| इ कवनो नया बात नइखे|
नोट :- इ लेख ‘आखर’ पत्रिका के नवंबर में छप चुकल बा|
Support us
Hard work should be paid. It is free for all. Those who could not pay for the content can avail quality services free of cost. But those who have the ability to pay for the quality content he/she is receiving should pay as per his/her convenience. Team DWA will be highly thankful for your support.


text:
– विनोद द्विवेदी
सड़क का किनारे बान्हल बकरन के झुण्ड में कुछ बकरा बीमार आ उदास लागत रहलन स. एगो बकरा दूइए दिन पहिले खरीद के आइल रहे. उपास खड़ा दोसरा बकरा का तरफ देख के जइसे कहल चाहत रहे कि ना जाने कवना घड़ी में हमार जनम भइल रहे कि इहाँ आ गइनी. ई नया मलिकवा त बड़ा निर्दयी बा. अपने त घाम भइला ले सूतल रहेला आ नीन से जागते आधा अधूरा खिया के घसीटत सड़क का किनारे बान्ह देला.
ई सून के पहिले से बान्हल बकरा समर्थन में मूड़ी हिलवलसि. जइसे कहत होखे कि अब ई दुख सहे लायक नइखे. कबले आधा पेट खा के घाम आ बरखा में सड़क का किनारा बन्हाइल रहे के पड़ी. ई मालिक त हमन में भेदोभाव करेला. कवनो कवनो बकरन के भर पेट नीमन नीमन भोजन देला. आ हमके पूछबो ना करेला.
दुसरका बकरा बोलल, ‘पता ना ऊ दिन कब आई कि हमनी के अच्छा भोजन नसीब होई.’
आगा शो रूम में बन्हाइल ताजा बकरा उन्हनी के बतकही सुन के मुसकियाए लागल. ओके त मालूमे रहे कि अच्छा अच्छा भोजन हलाल होखे का पहिले मिलेला. ऊ जोर से कहलसि, ‘तोहनो लोग के नंबर जल्दिए आई.’
भोजपुरी के जानल मानल कथाकार विनोद द्विवेदी पूर्वांचल विश्वविद्यालय से स्नातक हईं आ भारतीय खाद्य निगम में अधिकारी बानी.
लघुकथा संग्रह ‘अनजान डहर के संगी’ जल्दिए प्रकाशित होखे जा रहल बा. प्रस्तुत लघुकथा एही संग्रह से लिहल गइल बा.
संपर्क : 09452822504
पता :
एन 10/79, आरबीसी, आर के पुरम, न्यू कालोनी, ककरमत्ता, वाराणसी.
44 total views, 2 views today


text:
टीवी शो
टेलीविजन शो चाहे टीवी शो (TV show; जेकरा के टीवी प्रोग्राम भा टेलीविजन कार्यक्रम भी कहल जाला) कौनो भी अइसन सामग्री हो सके ला जेकरा के टीवी सेट पर देखलावे खातिर बनावल गइल होखे, सिवाय ब्रेकिंग न्यूज, परचार चाहे ट्रेलर इत्यादि के जिनहना के आमतौर पर मेन शो (मुख्य कार्यक्रम) के बीचा में देखावल जाला। अइसन टीवी शो सभ के प्रसारण ओभर-दि-एयर, सैटेलाइट के माध्यम से चाहे केबिल कनेक्शन के माध्यम से होखे ला आ लोग अपना टीवी पर एह शो भा कार्यक्रम सभ के देख सके ला।
आमतौर पर टीवी शो सभ के प्रसारण के समय पहिले से निश्चित होखे ला। मने की ई कब देखावल जाई ई तय होला आ धारावाहिक शो (जिनहन के अब सीरीज भा टीवी सीरीज कहल जाए लागल बा) हप्ता में क दिन आ कहिया केतना बजे से केतना बजे तक देखावल जाई ई पहिले से घोषित रहे ला। आमतौर पर ई शो एक के बाद एक सीरीज में होखे लें आ हर एक हिस्सा के एपिसोड कहल जाला। अमेरिका आ कनाडा में कई गो एपिसोड वाला शो भा धारावाहिक कार्यक्रम बीचा में ब्रेक ले के फिर से देखावल जाए पर सीजन में बाँटल जालें। हालाँकि, ब्रिटिश अंग्रेजी में सीरीज के मतलब उहे होखे ला जे अमेरिका आ कनाडा के सीजन के मतलब होला। कुछ कम एपिसोड वाला सीरीज सभ के मिनीसीरीज भी कहल जाला।


text: देश के प्रतिष्ठित साहित्यिक संस्था हिन्दुस्तानी एकेडेमी प्रयागराज शुक्रवार के अपने राष्ट्रीय स्तर के पुरस्कारन घोषणा कइलस। एह बेरी भोजपुरी खाति भिखारी ठाकुर भोजपुरी सम्मान आखर – आखर गीत बदे चंदौली जिला के बरहुआं गाँव के बेटा गाजियाबाद में रहि रहल जयशंकर प्रसाद द्विवेदी के दीहल जाई। ए सम्मान के साथे उनुका के संस्था के ओरी से एक लाख रुपए के धनराशि भी दीहल जाई । भोजपुरी का क्षेत्र में दीहल जाये वाला ई एगो महत्वपूर्ण सम्मान ह। बतावत चलीं कि एह किताबि के प्रकाशन सर्वभाषा ट्रस्ट कइले बा। वर्ष…Read More


text:
अच्छा खबर : जिला में बुधवार के खाली कोवैक्सीन के सेकेंड डोज़ वाला लाभार्थियन के लागी वैक्सीन
जिला के मिलल कोवैक्सीन के 10 हजार डोज, प्रखंड मुख्यालयन सहित शहर में चार जगहा होखी टीकाकरण
धर्मेंद्र पांडेय, भोजपुरी समय, मशरख, सारणः छपरा जिला में कोवैक्सीन के इंतजार करे वाला लाभार्थियन खातिर अच्छा खबर बा। आब जिला में बुधवार के कोवैक्सीन के सेकेंड डोज वाला लाभार्थियन के टीकाकरण कइल जाई। जिला स्वास्थ्य समिति के डीपीएम अरविन्द कुमार बतवले कि कोवैक्सीन के सेकेंड डोज खातिर काफी समय से लोगन के इंतजार रहल ह। अब ई इंतजार खत्म हो गइल बा। जिला के कोवैक्सीन के 10 हजार डोज वैक्सीन प्राप्त भइल बा।
आगे स्वास्थ्य समिति के डीपीएम कहलें की बुधवार के खाली सेकेंड डोज वाला लाभार्थियन के टीकाकरण होखी। शहरी क्षेत्र में सदर अस्पताल, पुलिस केंद्र, शहरी प्राथमिक स्वास्थ्य केंद्र मासूमगंव आ बड़ा तेलपा में टीकाकरण होखी। ओहिजा प्रखंड मुख्यालय स्तर पर खाली सामुदायिक स्वास्थ्य केंद्र आ प्राथमिक स्वास्थ्य केंद्रन पर सेकेंड डोज दिहल जाई। एकरा अलावा छपरा शहर के अंबेडकर भवन में कोविशिल्ड के प्रथम आ सेकेंड डोज दियाई । लाभार्थियन से अपील करत डीपीएम अरविन्द कुमार कहलें कि रउआ अपना सुविधानुसार वैक्सीन लिहीं आ दोसरो लोग के टीकाकरण के प्रति जागरूक करीं। ऊ बतवलें कि जिला में व्यापक स्तर पर टीकाकरण अभियान चलावल जा रहल बा। एकरा अलावा टीका एक्सप्रेस के माध्यमो से टीकाकरण कइल जा रहल बा।


text:
भोजपुरिया खलनायक संजय पांडे अब ‘रंग दे प्यार के रंग में’ फिलिम में खलनायक के किरदार करत डांसो करत लउकीहें. फिल्म के शूटिंग पिछला दिने पूरा हो गइल आ अब एकर डबिंग होखत बा. एही दौरान निर्माता रामजनक जायसवाल के मन कइल कि काहे ना एहमें संजय पांडे पर एगो खास गाना फिलिमा लिहल जाव. संजय पांडे से पूछल गइल त चउंक के कहलें शूटिंग पूरा भइला का बाद कवन गाबा. बाकिर निर्माता के दबाव पर संजय पांडे तइयार हो गइलें आ एगो एडीशनल आयटम नम्बर फिलिमा लिहल गइल फिलिम ला.
संजय पांडे एह घरी हर बड़का बैनर का फिलिम में खलनायकी करत नजर आवत बाड़ें. पिछला दिने बिट्टू सरदार क फिल्म ‘रिक्शावाला आई लव यू’ क शूटिंग चांदीवली स्टूडियो में आ जगदीश शर्मा निर्देशित ‘एक बिहारी सौ पर भारी’ क शूटिंग मड आईलैण्ड में पूरा करवलें. दुनु में दिनेश लाल यादव ‘निरहुआ’ के मुख्य भूमिका बा. ‘सपूत’ आ ‘लहू के दो रंग’ फिलिमो में संजय पांडे मुख्य खलनायक बाड़ें.
(शशिकांत सिंह रंजन सिन्हा के रपट)
भोजपुरी खलनायक संजय पांडे अब एक बेर फेर अपना लुक लेके नया प्रयोग करे वाला बाड़न आ ई लुक देखे क मिली बिट्टू सरदार के फिल्म ‘रिक्शा वाला आई लव यू’ में. एह फिल्म में संजय पांडे के खलानयकी के फ्रेम परम्परा से अलग किसिम के बा. संजय पांडे के क्रूरता अइसन बा कि पूछीं जन. जहाँ ले संजय पांडे के लुक के सवाल बा त चांदीवली स्टूडियो में चलत शूटिंग में कईएक स्टाफो संजय पांडे के ना पहचान पवलें. संजय पांडे के अबहीं करीब 15 गो फिल्म फ्लोर पर बाड़ी सँ.
(शशिकांत सिंह रंजन सिन्हा के रपट)
भोजपुरी नंबर वन खलनायक संजय पांडे हमेशा से वितरकन का नजर में गरम लिट्टी रहल बाड़े. हालही में उनुका के बिहार आ मुंबई के जानल मानल वितरक बिट्टू सरदार अपना बतौर निर्माता पहिलका फिलिम ‘रिक्शावाला आई लव यू’ में अनुबंधित कइले बाड़े. दिनेशलाल यादव ‘निरहुआ’ आ पाखी हेगड़े के मुख्य भूमिका वाली एह फिलिम के शूटिंग शुरू हो गइल बा. एहमें संजय के भूमिका सभके चउँकावे वाली बा.
(शशिकांत सिंह रंजन सिन्हा के रपट)
भोजपुरी सिनेमा के नंबर वन खलनायक संजय पांडे के हालही में रिलीज दुनु फिल्म ‘बजरंग’ अउर ‘पागल प्रेमी’ के मिलल सफलता से संजय पांडे के डंका बाज गइल. एह दुनु में संजय पांडे एक से बढ़ि के एक खतरनाक स्टंट कइले बाड़न. एगो में त संजय के जान जात जात बाचल.
एह फिलिमन का बाद संजय पांडे क आवे वाली फिलिम हवे ‘गजब सिटी मारे सईंया पिछवाड़े’ जवना का अलावा ‘रखवाला’, ‘सईंया अरब गईले ना’ समेत करीब एक दर्जन फिलिम फ्लोर पर बाड़ी सँ. संजय पांडे हाल ही ‘दिवानगी’ आ ‘दबदबा’ खातिर अनुबंधित भइल बाड़ें.
(शशिकांत सिंह रंजन सिन्हा के रपट)
आजु के भठियारा सिस्टम में अझुरा के एगो बाहुबली का इशारा पर अपराधी बनल “पागल प्रेमी” विनय आनंद आ बाहुबली रणवीर सिंह बनल संजय पांडे सिनेमा का परदा पर आपन आपन बादशाहत देखइहें. फिल्म में विनय आनन्द आ संगीता तिवारी के मुख्य भूमिका बा आ खलनायक नंबर वन बाड़े संजय पांडे. जल्दिए रिलीज होखे वाली एह फिल्म का बारे में भोजपुरी फिल्म जगत अबहिए से चरचा में लागल बा.
सविताश्री प्रोडक्शन के बैनर तले ‘पागल प्रेमी’ के निर्माता नवीन कुमार सिंह, निर्देशक आ कहानीकार अजय कुमार, गीतकार राजेश मिश्रा, फनीन्द्र राव आ कृष्णा बेदर्दी, संगीतकार राजेश गुप्ता, एक्शन डायरेक्टर दिलीप यादव आ डांस डायरेक्टर एन्थोनी अउर ज्योति आनन्द हउवें.
कलाकारन में विनय आनन्द, संगीता तिवारी, अजीत आनन्द, श्री कनकनी, अनूप अरोरा, जय प्रकाश सिंह, राजेश अवस्थी, सुनीता सिंह, परितोष त्रिपाठी, सुमन कुमारी, अमित सिंह, पुष्पांजलि, बोल गोविंद बनजारा आ नम्बर वन खलनायक संजय पाण्डेय बाड़े.
(शशिकान्त सिंह, रंजन सिन्हा के रपट)
ग्लैमर वर्ल्ड में आदमी क काम, व्यवहार आ समय के पंक्चुअलटी बोलेले. नंबर वन खलनायक संजय पांडे एही तीनो का बदौलत भोजपुरी सिनेमा पर राज करत बाड़े. संजय पांडे अब निर्माता शंभू पांडे के फिल्म ‘दबदबा’ खातिर अनुबंधित कइल गइल बाड़े. संजय पांडे निर्माता शंभू पांडे के फिल्म ‘गुलाम’ एहसे पहिले कर चुकल बाड़े.
संजय पांडे निर्देशक बाली के निर्देशन में बनत ‘मर्द तांगेवाला’ फिल्मो में मुख्य खलनायक के भूमिका में बाड़न. एह फिल्म के नायक हउवें एक्शन स्टार विराज भट्ट. संजय पांडे एह घरी लगभग हर बैनर के फिल्म में मुख्य खलनायक बन के लउकत बाड़े.
(शशिकांत सिंह रंजन सिन्हा के रपट)
सिनेमा भोजपुरी के नंबर वन खलनायक संजय पांडे हउवन त आजमगढ़ के बाकिर एह घरी डेरा डलले बाड़न जौनपुर में. ओहिजा उनुकर फिल्म ‘सईंया अरब गईले ना’ के शूटिंग होखत बा. शूटिंग का बीच संजय पांडे जौनपुर आ ओहिजा के गरमागरम जलेबी के मजा लेत बाड़े. सबेरे सबेरे जलेबिये के नाश्ता होखत बा उनुकर सेट पर आवे से पहिले. कहतारें कि गजबे के उर्जा बा एहिजा के कचौड़ी जलेबी में जवना के सवाद एहिजा के मिलनसार आ मेहनती जौनपुरिया लोग से अउरी बढ़ि जात बा.
(शशिकांत सिंह रंजन सिन्हा के रपट से)
सिनेमा भोजपुरी के नंबर वन खलनायक संजय पांडे के हालही में दू गो फिलिम, ‘देवता’ अउर ‘राजा के रानी से प्यार हो गईल’, बिहार में एके साथ रिलीज भइल आ दुनु बंपर ओपनिंग लिहली सं. दुनु फिलिमन में संजय पाडे के काम के सभे जबरदस्त तारीफ करत बा.
गाँव से शहर ओर होखत पलायन पन बनल फिल्म ‘देवता’ में संजय पांडे के एक्शन के सैलाब देखे के मिलत बा. एह फिलिम में देखावल गइल बा कि शहर छोड़ अपना गाँवो जवार में सही राह पर चलि के सफलता लिहल जा सकेला.
अमर प्रेम कहानी पर बनल फिलिम ‘राजा के रानी से प्यार हो गईल’ में देखावल गइल बा कि जोड़ी भगवाने किहाँ बनेला आ साँच प्यार के हमेशा मिलन होला. एह में संजय पांडे के एक्शन स्टंट बावे.
(शशिकांत सिंह के रपट से)
सिनेमा भोजपुरी के नंबर वन खलनायक संजय पांडे अपना शूटिंग खातिर अबले उत्तर प्रदेश, बिहार, गुजरात, मुंबई, मध्य प्रदेश समेत पूरा देश धांग चुकल बाड़े. अब बारी बा उनुका अरब जायेके. ना, ना. रउरा ना समुझनी. संजय पांडे निर्माता अजीत श्रीवास्तव के फिल्म ‘सईंया अरब गईले ना’ साईन कइले बाड़न आ उहो बतौर मुख्य खलनायक. एकरे बाति कहत रहीं.
फिल्म ‘सईंया अरब गईले ना’ के निर्देशक यशवंत सिंह ‘यश’ हउवन. त्रिलोक चित्र मंदिर के बैनर तले बनत एह फिल्म में अपना भूमिका से संजय पांडे बहुते उछाह में बाड़न. पिछला दिने जब एकर मुहुर्त धूमधाम से मुंबई के गोरेगांव पश्चिम के प्लेटिनम स्टूडियो में कइल गइल त तमाम दिग्गजन के जमावड़ा लागल रहे.
(शशिकांत सिंह के रपट से)
दस का दम खाली सलमाने खान का लगे नइखे बलुक भोजपुरी सिनेमो में एह घरी नंबर वन खलनायक संजय पांडे आ नंबर वन निर्देशक राजकुमार पांडे के ‘दस का दम’ देखे के मिलत बा. ना समुझनी त चलीं बता देता बानी.
दरअसल संजय पांडे आ राजकुमार पांडे अबले कुल दस फिलिम में एक साथ काम कइले बा लोग. एहमें से बेसी फिलिम सफलता के नया रिकार्ड बना दिहली स. संजय पांडे आ राजकुमार पांडे के जोड़ी के पहिला फिलिम रहे ‘कहिया डोली लेके अईबऽ’. साल 2003 में रिलीज एह भोजपुरी फिल्म से राजकुमार पांडे बतौर निर्देशक अपना पारी के शुरुआत कइले त संजयो पांडे के कैरियर के शुरूआत एही फिलिम से भइल.
एकरा बाद राजकुमार पांडे जइसन दिग्गज निर्देशक संजय पांडे के लेके ‘दिवाना’, ‘देवरा बड़ा सतावेला’, ‘सात सहेलियां’, ‘लहरिया लूटऽ ए राजा जी’, ‘सईयां के साथ मड़ईया में’, ‘मैं नागिन तू नगीना’, ‘दुश्मनी’ आ पर साल के सबले बड़ हिट फिल्म ‘ट्रक ड्राईवर’ दर्शकन के दिहले, एह नौ फिलिमन का बाद अब एह जोड़ी के दसवीं फिलिम के नाम हवे ‘सौगंध गंगा मईया के’. एह फिल्म के शूटिंग आजुकाल्हु वाराणसी में चलत बा. एज दस का दम पर खुद राजकुमार पांडे संजय पांडे के तारीफ करत कहलन कि ऊ कमाल के इंसान हउवे आ उनुका साथे काम कइल बहुते नीक लागेला. संजयो पांडे राजकुमार के निर्देशन के तारीफ करेले कि उनुका निर्देशन में कलाकारन के पूरा प्रतिभा परदा पर आ जाला.
त इहे ह भोजपुरिया ‘दस का दम’.
(शशिकांत सिंह के भेजल रपट)


text:
पांच बरिस में पर्यटन के नक्शा पर गोरक्षनगरी तेजी से उभरल बा। पहिले जहां पर्यटन के नाम पs गोरखनाथ मंदिर, गीता प्रेस, तरकुलहा आदि स्थल ही रहल,…
1/9
भारत में अइसन कई गो मंदिर आ धार्मिक स्थल बाड़ें जहाँ मांस के प्रसाद के रूप में चढ़ावल आ बाँटल जाला। ई मंदिर देश के अलग-अलग राज्य में…
बिहार: पटना में 7 डॉक्टरन समेत 165 मिलल कोरोना पॉजिटिव, राज्य भर में पावल गइल 422 नाया संक्रमित।
बिहार: बिहार में 31 के होई BJP के बैठक, बीजेपी…
बिहार: बिहार में कोरोना से सतर्क रहे के जरूरत, भागलपुर में मिलल तीन गो कोविड पॉज़िटिव मरीज।
बिहार: सीवान में मोसाद के पोस्टर से दहशत, आधा दर्जन…
भारत श्रीलंका पs एह जीत के संगे 2-0 से सीरीज जीत लेलस।
नेताजी भइले गिरफ्तार, गदहा पs मुख्यमंत्री के लगवले रहले हs तस्वीर
गदहा पs तेलंगाना के मुख्यमंत्री के जन्मदिन पs लगवले रहस तस्वीर
जम्मू-कश्मीर:…
कुशीनगर हादसा अपडेट
21 बरिस के पुजा यादव के बहादुरी के सभे भइल कायल, मरे से पहिले 5लोगन के बचवले रहली जान।
राजवर्धन हंगरगेकर उमिर घोटाला…


text:
बिहार आ मुंबई के प्रसिद्ध वितरक बिटू सरदार ‘रिक्शावाला आई लव यू’ फिल्म बनावत भोजपुरी फिल्म निर्माण में आ गइल बाड़ें. उनुका पहिला फिल्म ‘रिक्शावाला आई लव यू’ क शूटिंग पिछला दिने मुंबई के चांदीवली स्टूडियों में शुरू भइल. निरहुआ इंटरटेन्मेंट प्रा. लि. प्रस्तुत आ वाहे गुरू मूवीज के बैनर तले बनत एह फिल्म के कथा-पटकथा लेखन आ निर्देशन के कमान अजय श्रीवास्तव सम्हरले बाड़न जे ‘हो गईनी दीवाना तोहरे प्यार में’, ‘नथुनिया पे गोली मारे’ आ ‘इंसाफ’ जइसन सुपरहिट फिल्म निर्देशित कर चुकल बाड़ें,
फिल्म में जुबली स्टार दिनेशलाल यादव ‘निरहुआ’ आ पाखी हेगड़े के जोड़ी बा. साथे बाड़ें किरण यादव, अनुप अरोड़ा, प्रकाश जैस, अनामिका, संजय पाण्डेय, आलोक यादव, आशा शर्मा, संतोष श्रीवास्तव, धामा वर्मा, राकेश यादव आ अवधेश मिश्रा.
गीतकार प्यारेलाल यादव ‘कवि’, मनोज मतलबी, संगीतकार राजेश-रजनीश, छायांकनकर्ता हीरा सरोज, नृत्य निर्देशक रामदेवन, कला निर्देशक भक्तराज वर्मा, अउर मारधाड़ निर्देशक आर. पी. यादव बाड़ें.
फिल्म के गाना पहिलही दिनेशलाल यादव ‘निरहुआ’, इंदू सोनाली, मोहन राठौर, आलोक कुमार आ रितु पाठक के आवाज में रिकॉर्ड करा लिहल गइल बा.
(प्रशांत निशांत के रपट)
39 total views, 2 views today


text:
उन्नाव से भाजपा सांसद साक्षी महाराज के काल्हु रात मोबाइल फोन प जान से मार डाले के धमकी दीहल गइल. फोन करे वाला के नम्बर पुलिस के बता दीहल गइल बा. जाने जोग बा कि सात्री महाराज कट्टर हिन्दू सोच राखे वाला नेता हउवन,
पश्चिम चंपारण जिला के बेतिया नगर में रमना मैदान में आजु सबेरा एगो आदमी के लाश मिलल बा. लाश के पहचान नइखे भइल.
बिहार के जलील मस्तान मंत्री के बरखास्तगी प अड़ल विपक्ष का चलते विधानमंडल के कार्यवाही ना चल सकल. सवाल काल आ शून्यकाल में कवनो काम ना भइल. भाजपा नेता सुशील मोदी के कहना बा कि मुख्यमंत्री कहेलें कि ऊ केहु के ना त बचावेलें ना फँसावेलें, त उहे बता देसु कि जलील मस्तान, मेवालाल चौधरी, ब्रजेश पाण्डेय, आ निखिल के बचावे में के लागल बा.
सोनभद्र जिला के महुली कस्बा के टहरिया खोली गाँव में एगो औरल के लाश ओकरा घर का नियरे जरत मिलल. गाँव के लोग पुलिस के खबर कइल त पुलिस आ के लाश कब्जा में लिहलसि आ पेस्टमार्टम ला भेज गिहलसि. औरत के नइहर के आरोप बा कि ससुरारी वाला ओकर जान लिहले बाड़ें.
स्कूलन में दुपहरिया में मिले वाला फोकटिया खाना खाति अब आधार कार्ड होखल जरुरी बना दिहलसि केन्द्र सरकार. खाना बनावे वाला रसोईयनो के आधार कार्ड होखल जरुरी रही. अगर जून ले कार्ड नइखे बनत त कम से कम पंजीकरण करा लीहल जरुरी होखी.
कैमूर जिला में चोरी के दू गो कार आ एगो मोटरसाइकिल का साथे तीन गो चोरन के गिरफ्तार कइले बिया कैमूर पुलिस.
पेपर लीक मामिला में गिरफ्तार आईएएस अधिकारी सुधीर कुमार के निलम्बित क दीहल गइल बा.
19 total views, 2 views today